text:
Police e Busunju eremesezza abawakanya okugikwatako
Police mu kibuga ky'e Busunju mu Disitulikiti y'e Mityana ewaliriziddwa okutulisa amasasi mu bbanga n'okukuba omukka ogubalagala mu kibinja ky'abavubuka ababadde bagezaako okulemesa omubaka wa Mityana ey'amaserengeta Henry Kamya
Makumbi ne Judith Nabakooba okwogerera mu bantu b'e Busunju mu kaweefube ow'okwebuuza ku balonzi oba bagikwateko mu magombolola okuli Namungo,Ssekanyonyi ne Busunju era nga babadde basembyayo Busunju.
Kaweefube ono bamutandikidde mu gomboloola y'e Namungo,Ssekanyonyi yogaayoga nga bali mu kibuga ky' e Busunju era eno abavubuka gyebatandikidde okwagala okulemesa ababaka bano okukuba olukungaana nga kino ky'ekiwalirizza Police okutulisa amasasi mu bbanga n'omukka ogubalagala.
Bano babadde bawerekeddwako amyuka RDC omukyala Esther Lunkuse nga bwebatuuse e Ssekanyonyi newabaawo abaagala okuwakanya ekiteeso kino era Police n'ebalemesa .
Ye omubaka omukyala owa Disitulikiti y'e Mityana Judith Nabakooba mukwogera agambye nti bano abawoza togyikwatako tebalina mirimu beenonyeza byabwe era abantu baleme kubawuliliza.


c: text/html

text: 4 Peetero ne Yokaana bwe baali bakyayogera eri abantu, bakabona, omukulu w’abakuumi ba yeekaalu, n’Abasaddukaayo+ ne bajja gye bali.2 Baali banyiivu olw’okuba abatume baali bayigiriza abantu era nga balangirira okuzuukira kwa Yesu okuva mu bafu.+3 Awo ne babakwata ne babaggalira+ okutuusa enkeera, kubanga obudde bwali buwungedde.4 Naye bangi ku abo abaali bawulirizza ebyali byogeddwa bakkiriza, era abasajja baali nga 5,000.+5 Olunaku olwaddako, abafuzi baabwe, abakadde, n’abawandiisi baakuŋŋaanira mu Yerusaalemi,6 awamu ne Anaasi+ kabona omukulu, Kayaafa,+ Yokaana, Alekizanda, era n’abo bonna abaalina oluganda ku kabona omukulu.7 Baayimiriza Peetero ne Yokaana wakati waabwe ne bababuuza nti: “Maanyi ki oba linnya ly’ani eribasobozesezza okukola kino?”8 Awo Peetero ng’ajjudde omwoyo omutukuvu,+ n’abagamba nti:“Mmwe abafuzi n’abakadde,9 bwe tuba nga leero tubuuzibwa ebikwata ku kikolwa ekirungi kye tukoledde omusajja ono abadde omulema,+ era nga mwagala okumanya awonyezza omusajja ono,10 ka kimanyibwe eri mmwenna n’eri abantu ba Isirayiri bonna nti omusajja ono ayimiridde mu maaso gammwe nga mulamu bulungi, awonyezeddwa mu linnya lya Yesu Kristo Omunnazaaleesi,+ gwe mwakomerera ku muti+ naye Katonda n’amuzuukiza mu bafu.+11 Lino ‘lye jjinja mmwe abazimbi lye mwanyooma erifuuse ejjinja ekkulu ery’oku nsonda.’*+12 Ate era tewali mulokozi mulala wabula ye, kubanga tewali linnya ddala+ wansi w’eggulu eriweereddwa abantu mwe tuyinza okufunira obulokozi.”+13 Awo bwe baalaba Peetero ne Yokaana nga boogera n’obuvumu, era ne bategeera nti tebaali bayigirize* era nti bantu ba bulijjo,+ ne beewuunya. Ne bakitegeera nti baabeeranga ne Yesu.+14 Bwe baatunuulira omusajja awonyezeddwa ng’ayimiridde nabo,+ ne babulwa eky’okwogera.+15 Awo ne babalagira okufuluma ekisenge Olukiiko Olukulu mwe lwatuulanga, ne batandika okuteesa,16 nga bagamba nti: “Abantu bano tubakolere ki?+ Kubanga bakoze ekintu ekitali kya bulijjo ekirabiddwa abatuuze b’omu Yerusaalemi bonna,+ era tetuyinza kukiwakanya.17 Naye okusobola okukiziyiza okweyongera okumanyika mu bantu, ka tubatiisetiise era tubagambe baleme kuddamu kwogera na muntu yenna mu linnya eryo.”+18 Awo ne babayita, ne babalagira obutaddamu kwogera kintu kyonna oba okuyigiriza mu linnya lya Yesu.19 Naye Peetero ne Yokaana ne babagamba nti: “Bwe kiba nga kituufu mu maaso ga Katonda okuwulira mmwe mu kifo ky’okuwulira Katonda, mwesalirewo.20 Naye ffe tetuyinza kulekera awo kwogera ku bintu bye twalaba ne bye twawulira.”+21 Oluvannyuma lw’okweyongera okubatiisatiisa, baabata, olw’okuba tebaalina kye basinziirako kubabonereza, era baali batya abantu+ kubanga bonna baali bagulumiza Katonda olw’ekyo ekyali kibaddewo.22 Omusajja oyo eyali awonyezeddwa mu ngeri ey’ekyamagero yali asussa emyaka 40.23 Bwe baasumululwa, baagenda eri bakkiriza bannaabwe ne bababuulira ebintu bakabona abakulu n’abakadde bye baali babagambye.24 Bwe baabiwulira, ne basabira wamu Katonda nga bagamba nti:“Mukama Afuga Byonna, ggwe wakola eggulu n’ensi n’ennyanja ne byonna ebibirimu,+25 era ng’oyitira mu mwoyo omutukuvu wayogerera mu jjajjaffe Dawudi+ omuweereza wo nti: ‘Lwaki amawanga geegugunga era abantu ne balowooza ebintu ebitaliimu nsa?26 Bakabaka b’ensi beeteekateeka, n’abafuzi baakuŋŋaana wamu okulwanyisa Yakuwa* n’oyo gwe yafukako amafuta.’*+27 Mazima ddala Kerode ne Pontiyo Piraato+ nga bali wamu n’abantu ab’amawanga era n’ab’omu Isirayiri, baakuŋŋaana wamu mu kibuga kino okulwanyisa omuweereza wo omutukuvu Yesu, gwe wafukako amafuta.+28 Baakuŋŋaana wamu okukola ekyo kye wagamba nti kijja kubaawo,+ era wakituukiriza n’amaanyi go okusinziira ku kigendererwa kyo.29 Kaakano Ai Yakuwa,* laba okutiisatiisa kwabwe, era sobozesa abaddu bo okweyongera okwogera ekigambo kyo n’obuvumu,30 era weeyongere okugolola omukono gwo okuwonya n’okukola obubonero n’ebyamagero+ okuyitira mu linnya ly’omuweereza wo omutukuvu, Yesu.”+31 Bwe baamala okusaba,* ekifo kye baali bakuŋŋaaniddemu ne kikankana, bonna ne bajjula omwoyo omutukuvu+ ne boogera ekigambo kya Katonda n’obuvumu.+32 Waaliwo abantu bangi nnyo abakkiriza, era baali bassa kimu; tewaali n’omu ku bo eyagamba nti ebintu bye yalina byali bibye yekka, naye baagabananga buli kimu.+33 Ate era abayigirizwa beeyongera okuwa obujulirwa ku kuzuukira kwa Mukama waffe Yesu+ n’amaanyi mangi, era ekisa kya Katonda eky’ensusso kyali ku bonna.34 Mu butuufu, tewali n’omu ku bo eyali mu bwetaavu,+ kubanga abo bonna abaabanga n’ebibanja oba ennyumba baabitundanga, ssente ezaavangamu ne bazireeta35 ne bazikwasa abatume.+ Abatume ne bazigabira buli omu okusinziira ku bwetaavu bwe.+36 Yusufu Omuleevi eyazaalibwa e Kupulo, abatume gwe baatuuma erinnya Balunabba,+ (eritegeeza ‘oyo azzaamu abalala amaanyi’),37 yalina ekibanja n’akitunda, era ssente ezaavaamu n’azikwasa abatume.+

robotstxt: allowed

filter: keep


text: 14 Buno bwe busika Abayisirayiri bwe baafuna mu nsi ya Kanani, obwabaweebwa Eriyazaali kabona ne Yoswa mutabani wa Nuuni awamu n’abakulu b’ebika by’Abayisirayiri.+2 Obusika obwaweebwa ebika omwenda n’ekitundu,+ bwagabibwa nga bakuba kalulu,+ nga Yakuwa bwe yali alagidde okuyitira mu Musa.3 Ebika ebibiri n’ekitundu Musa yali abiwadde obusika emitala wa Yoludaani;*+ naye Abaleevi teyabawa busika mu bo.+4 Bazzukulu ba Yusufu baali batwalibwa okuba ebika bibiri,+ Manase ne Efulayimu;+ Abaleevi tebaaweebwa mugabo mu nsi okuggyako ebibuga+ eby’okubeeramu n’ebifo eby’okulundiramu n’okuteekamu ebintu byabwe.+5 Bwe batyo Abayisirayiri ne bagabanyaamu ensi nga Yakuwa bwe yali alagidde Musa.6 Awo abasajja ba Yuda ne batuukirira Yoswa e Girugaali,+ era Kalebu+ mutabani wa Yefune Omukenizi n’amugamba nti: “Omanyi bulungi Yakuwa kye yagamba+ Musa omusajja wa Katonda ow’amazima,+ e Kadesi-baneya,+ ekikwata ku nze naawe.7 Nnalina emyaka 40 Musa omuweereza wa Yakuwa we yantumira okuva e Kadesi-baneya okuketta ensi,+ era nnaddayo ne mmutegeeza ebintu byonna nga bwe nnabiraba.+8 Wadde baganda bange be nnagenda nabo baaleetera abantu okutya,* nze nnagondera Yakuwa Katonda wange n’omutima gwange gwonna.*+9 Musa yalayira ku lunaku olwo n’agamba nti: ‘Ensi gy’olinnyeemu ekigere kyo eriba busika obw’olubeerera gy’oli n’abaana bo, kubanga ogondedde Yakuwa Katonda wange n’omutima gwo gwonna.’+10 Era nga bwe yasuubiza,+ Yakuwa ankuumye nga ndi mulamu+ emyaka gino 45 bukya Yakuwa agamba Musa ebigambo ebyo ng’Abayisirayiri batambula mu ddungu;+ nkyaliwo ne leero, era nnina emyaka 85.11 Era leero nkyalina amaanyi nga ku lunaku Musa lwe yantuma. Nkyalina amaanyi okulwana entalo n’okukola ebintu ebirala, nga ge nnalina mu kiseera ekyo.12 Kale kaakano, mpa ekitundu kino eky’ensozi nga Yakuwa bwe yasuubiza ku lunaku olwo. Wadde nga ku lunaku olwo wawulira nti ekitundu ekyo kyalimu Abaanaki+ n’ebibuga ebinene ebiriko bbugwe,+ mazima ddala* Yakuwa ajja kubeera nange+ era nja kubagobamu, nga Yakuwa bwe yasuubiza.”+13 Awo Yoswa n’awa Kalebu mutabani wa Yefune omukisa era n’amuwa Kebbulooni ng’obusika.+14 Kebbulooni kyekyava kibeera obusika bwa Kalebu mutabani wa Yefune Omukenizi n’okutuusa leero, kubanga yagondera Yakuwa Katonda wa Isirayiri n’omutima gwe gwonna.+15 Mu kusooka Kebbulooni kyali kiyitibwa Kiriyasu-aluba+ (Aluba yali muntu mukulu mu Baanaki). Awo ensi n’ewummula entalo.+


text:
ESSUULA 65
Ayigiriza ng’Agenda e Yerusaalemi
MATAYO 8:19-22 LUKKA 9:51-62 YOKAANA 7:2-10
ENGERI BAGANDA BA YESU GYE BAMUTWALAMU
LWAKI KIKULU OKUBUULIRA EBIKWATA KU BWAKABAKA?
Olw’okuba abantu b’omu Ggaliraaya bawuliriza okusinga ab’omu Buyudaaya, Yesu amala ekiseera kiwanvu ng’abuulira mu Ggaliraaya. Okugatta ku ekyo, bwe yali mu Yerusaalemi n’awonya omuntu ku Ssabbiiti, ‘Abayudaaya beeyongera okusala amagezi okumutta.’—Yokaana 5:18; 7:1.
Kati kiseera kya ddumbi, omwaka gwa 32 E.E., era Embaga ey’Ensiisira eneetera okutuuka. Embaga eyo emala ennaku musanvu, era ku lunaku olw’omunaana wabaawo olukuŋŋaana olw’enjawulo. Embaga eyo ekwatibwa ku nkomerero y’omwaka gw’Abaisiraeri ogw’eby’obulimi era ekiseera ekyo kiba kya ssanyu era kya kwebaza Katonda.
Baganda ba Yesu—Yakobo, Simooni, Yusufu, ne Yuda—bamugamba nti: “Va wano ogende e Buyudaaya.” Yerusaalemi ye ntabiro y’okusinza mu Buyudaaya. Abantu bangi bagenda e Yerusaalemi buli mwaka ku mbaga essatu ezibaayo. Baganda ba Yesu bamugamba nti: “Tewali muntu akola kintu kyonna mu kyama bw’aba ng’ayagala okumanyibwa mu lujjudde. Bw’oba ng’okola ebintu bino, weerage eri ensi.”—Yokaana 7:3, 4.
Ekituufu kiri nti baganda ba Yesu abo ‘tebakkiriza’ nti ye Masiya. Wadde kiri kityo, baagala abo abanaabaawo ku mbaga balabe Yesu ng’akola ebyamagero. Olw’okuba Yesu amanyi akabi akayinza okuvaamu, abagamba nti: “Ensi terina nsonga egireetera kubakyawa, naye nze enkyawa kubanga njogera nti ebikolwa byayo bibi. Mmwe mugende ku mbaga; nze sinnatuusa kugenda kubanga ekiseera kyange tekinnatuuka.”—Yokaana 7:5-8.
Nga wayise ennaku ntonotono oluvannyuma lwa baganda ba Yesu n’abantu abalala bangi okugenda e Yerusaalemi, Yesu n’abayigirizwa be nabo batambula nga boolekera Yerusaalemi ng’abantu abasinga tebamanyi. Bayita mu kkubo ery’okumpi eriyita mu Samaliya, mu kifo ky’okuyita mu eryo bangi lye bakozesa eriyitira okumpi n’Omugga Yoludaani. Yesu n’abayigirizwa be bajja kwetaaga aw’okusula mu Samaliya, bwe kityo asindika ababaka okubakulemberamu babafunire aw’okusula. Abantu b’omu kitundu ekimu mu Samaliya bagaana okubasembeza olw’okuba Yesu yali agenda ku mbaga y’Abayudaaya mu Yerusaalemi. Ekyo kinyiiza nnyo Yakobo ne Yokaana era ne bagamba Yesu nti: “Mukama waffe, oyagala tugambe omuliro guve mu ggulu gubasaanyeewo?” (Lukka 9:54) Yesu abanenya olw’okulowooza ku kintu ng’ekyo. Beeyongerayo ku lugendo lwabwe.
Bwe baba mu kkubo nga bagenda, omuwandiisi omu agamba Yesu nti: “Omuyigiriza, nja kukugobereranga yonna gy’onoogenda.” Yesu amugamba nti: “Ebibe birina we bisula n’ebinyonyi birina ebisu, naye Omwana w’omuntu talina w’assa mutwe gwe.” (Matayo 8:19, 20) Yesu alaga omuwandiisi oyo nti singa afuuka omugoberezi we, ajja kwolekagana n’ebizibu ebitali bimu. Naye kirabika nti omuwandiisi oyo wa malala era si mwetegefu kubeera mu bulamu ng’obwo. N’olwekyo, buli omu ku ffe asaanidde okwebuuza, ‘Ndi mwetegefu kwenkana wa okugoberera Yesu?’
Yesu agamba omusajja omulala nti: “Beera mugoberezi wange.” Omusajja amuddamu nti: “Mukama wange, nzikiriza nsooke ŋŋende nziike kitange.” Olw’okuba amanyi embeera y’omusajja oyo, Yesu amugamba nti: “Leka abafu baziike abafu baabwe, naye ggwe genda olangirire buli wamu amawulire ag’Obwakabaka bwa Katonda.” (Lukka 9:59, 60) Kirabika kitaawe w’omusajja oyo tannafa. Singa abadde afudde, oboolyawo teyandibadde awo ng’ayogera ne Yesu. Omusajja oyo si mwetegefu kukulembeza Bwakabaka mu bulamu bwe.
Bwe baba bakyali mu kkubo nga bagenda e Yerusaalemi, omusajja omulala agamba Yesu nti: “Nja kukugoberera Mukama wange; naye sooka onzikirize mmale okusiibula ab’ewaffe.” Yesu amugamba nti: “Tewali muntu akwata ekyuma ekirima n’atunuulira ebiri emabega, asaanira Obwakabaka bwa Katonda.”—Lukka 9:61, 62.
Abo bonna abaagala okuba abayigirizwa ba Yesu aba nnamaddala balina okukuumira amaaso gaabwe ku Bwakabaka. Singa omuntu alima amaaso tagakuumira mu maaso gy’alaga, ekyuma ekirima kiyinza okukyama, by’alima ne bitatereera. Ate singa assa wansi ekyuma ekirima asobole okulaba ebiri emabega, ebiseera biyinza okumuyitako n’atamalaayo lubimbi lw’alina okulima. Mu ngeri y’emu, omuntu yenna atunula emabega mu nteekateeka eno ey’ebintu asobola okuwugulibwa n’ava ku kkubo erituusa mu bulamu obutaggwaawo.


text:
Olaba Omukono gwa Katonda mu Bulamu Bwo?
“Omukono gwa Mukama gulimanyibwa eri abaddu be.”—IS. 66:14.
ENNYIMBA: 65, 26
1, 2. Ndowooza ki abantu abamu gye balina ku Katonda?
ABANTU bangi balowooza nti Katonda tafaayo ku ebyo bye bakola. Ate abamu balowooza nti Katonda tafaayo ku ebyo ebituuka ku bantu. Oluvannyuma lw’omuyaga ogw’amaanyi okukuba ekitundu ekimu eky’omu Philippines mu Noovemba 2013, meeya w’ekibuga ekimu yagamba nti: “Katonda ateekwa okuba ng’aliko gye yali alaze.”
2 Ate engeri abantu abamu gye beeyisaamu baba ng’abagamba nti Katonda talaba bye bakola. (Is. 26:10, 11; 3 Yok. 11) Balinga abantu omutume Pawulo be yayogerako bwe yagamba nti: “[Tebaali] beetegefu kutegeerera ddala Katonda.” Abantu ng’abo baali ‘bajjudde obutali butuukirivu, okwonoona, okwegomba, n’ebintu ebibi.’—Bar. 1:28, 29.
3. (a) Bibuuzo ki bye tusaanidde okwebuuza? (b) Emirundi mingi Bayibuli bw’eyogera ku ‘mukono’ gwa Yakuwa eba etegeeza ki?
3 Ate ffe? Obutafaananako abantu aboogeddwako waggulu, tukimanyi nti Yakuwa alaba buli kye tukola. Naye ddala tukiraba nti Yakuwa atufaako, era tulaba omukono gwe mu bulamu bwaffe? Tuli bamu ku abo Yesu be yagamba nti “baliraba Katonda”? (Mat. 5:8) Okusobola okuddamu ebibuuzo ebyo, ka tulabe abamu ku bantu aboogerwako mu Bayibuli abaalaba omukono gwa Katonda n’abo abaagaana okugulaba. Ate era tugenda kulaba engeri gye tuyinza okulabamu omukono gwa Yakuwa mu bulamu bwaffe nga tukozesa amaaso gaffe ag’okukkiriza. Nga twetegereza ensonga ezo, kikulu okukijjukira nti emirundi mingi Bayibuli bw’eyogera ku ‘mukono’ gwa Katonda eba etegeeza amaanyi Katonda g’akozesa okuyamba abaweereza be n’okuwangula abalabe be.—Soma Ekyamateeka 26:8.
BAALEMERERWA OKULABA OMUKONO GWA KATONDA
4. Lwaki abalabe ba Isiraeri baalemererwa okulaba omukono gwa Katonda?
4 Mu biseera by’edda, abantu bangi baafuna akakisa okulaba n’okuwulira engeri Katonda gye yayambamu Abaisiraeri. Mu ngeri ey’ekyamagero, Yakuwa yanunula abantu be okuva mu Misiri, era n’abasobozesa okuwangula bakabaka bangi. (Yos. 9:3, 9, 10) Wadde nga bakabaka abaali ebugwanjuba wa Yoludaani baalaba era ne bawulira ku bintu ebyo, ‘baakuŋŋaana wamu okulwanyisa Yoswa n’Abaisiraeri.’ (Yos. 9:1, 2) Bakabaka abo ne bwe baatandika okulwanyisa Abaisiraeri, baali basobola bulungi okulaba omukono gwa Katonda. Ng’ekyokulabirako, Yakuwa yalagira “enjuba n’eyimirira, omwezi ne gulinda, okutuusa eggwanga bwe lyamala okuwalana eggwanga ku balabe baabwe.” (Yos. 10:13) Yakuwa ‘yaleka emitima gy’abalabe okukakanyala ne balwanyisa Isiraeri.’ (Yos. 11:20) Abalabe ba Isiraeri baagaana okukikkiriza nti Katonda ye yali alwanirira abantu be, era ekyo kyabaviirako okuwangulwa.
5. Kiki Kabaka Akabu eyali omubi kye yagaana okukkiriza?
5 Omuntu omulala eyafuna akakisa okulaba omukono gwa Katonda yali Kabaka Akabu. Eriya yamugamba nti: “Tewajja kubaawo musulo wadde enkuba mu myaka gino, okuggyako nga ŋŋambye nti bibeewo!” (1 Bassek. 17:1, NW) Kya lwatu nti Yakuwa ye yali asuubizza ekintu ekyo naye Akabu yagaana okukikkiriza. Nga wayise ekiseera, Akabu yalaba omuliro nga gukka okuva mu ggulu, Eriya bwe yasaba ekiweebwayo kye okwokebwa. Oluvannyuma, Eriya yakiraga nti Yakuwa yali wa kukomya ekyeya, era n’agamba Akabu nti: ‘Serengeta, enkuba ereme okukuziyiza.’ (1 Bassek. 18:22-45) Ebyo byonna Akabu yabiraba naye era n’agaana okukikkiriza nti Yakuwa ye yali ayolesezza amaanyi ge. Ebyokulabirako ebyo birina ekintu ekikulu kye bituyigiriza. Tulina okufuba okulaba omukono gwa Yakuwa.
BAALABA OMUKONO GWA YAKUWA
6, 7. Kiki abantu abamu abaaliwo mu kiseera kya Yoswa kye baasobola okulaba?
6 Obutafaananako bakabaka abo ababi, abantu abalala baalaba omukono gwa Katonda, wadde nga baali mu mbeera y’emu n’eya bakabaka abo. Ng’ekyokulabirako, okwawukana ku mawanga agatali gamu agaalwanyisa Abaisiraeri mu kiseera kya Yoswa, Abagibiyoni baasalawo okukola endagaano ey’emirembe n’Abaisiraeri. Lwaki? Baagamba nti: “Abaddu bo bavudde . . . wala nnyo okujja wano olw’erinnya lya Mukama Katonda wo: kubanga twawulira okwatiikirira kwe, ne byonna bye yakola.” (Yos. 9:3, 9, 10) Baakiraba nti Katonda ow’amazima ye yali ayamba Isiraeri.
7 Lakabu naye yalaba omukono gwa Katonda. Oluvannyuma lw’okuwulira ku ngeri Yakuwa gye yanunulamu abantu be, Lakabu yagamba abakessi ba Isiraeri ababiri nti: “Mmanyi nga mukama abawadde ensi.” Wadde ng’ekyo kyali kiteeka obulamu bwe mu kabi, yeesiga Yakuwa nti yali asobola okumuwonyaawo awamu n’ab’omu maka ge.—Yos. 2:9-13; 4:23, 24.
8. Abaisiraeri abamu baalaba batya omukono gwa Katonda?
8 Obutafaananako Kabaka Akabu omubi, Abaisiraeri abamu abaalaba omuliro ogwakka okuva mu ggulu oluvannyuma lwa Eriya okusaba, baakitegeera nti omukono gwa Katonda gwe gwali gukikoze. Bwe baalaba omuliro ogwo ogwava eri Yakuwa nga gwokya ekiweebwayo, baagamba nti: “Yakuwa ye Katonda ow’amazima!” (1 Bassek. 18:39, NW) Abaisiraeri abo baakirabirawo nti ogwo gwali mukono gwa Katonda!
9. Tuyinza tutya okulaba Yakuwa n’omukono gwe leero?
9 Ebyokulabirako ebibi n’ebirungi bye tulabye bituyamba okutegeera kye kitegeeza okulaba Katonda oba omukono gwa Katonda. Bwe tweyongera okumanya Katonda era ne tutegeera engeri ze, naffe tusobola okulaba omukono gwe nga tukozesa “amaaso g’emitima [gyaffe].” (Bef. 1:18) Mu butuufu, twagala okubeera ng’abantu ab’edda n’ab’omu kiseera kyaffe abaasobola okukiraba nti Yakuwa ayamba abantu be. Kati ekyebuuzibwa kiri nti, waliwo obukakafu bwonna obulaga nti Yakuwa ayamba abantu be leero?
OBUKAKAFU OBULAGA NTI KATONDA AYAMBA ABANTU LEERO
10. Bukakafu ki obulaga nti Yakuwa ayamba abantu leero? (Laba ekifaananyi ku lupapula 4.)
10 Waliwo obukakafu bungi obulaga nti ne leero Yakuwa ayamba abantu. Emirundi mingi waliwo abantu abasabye Katonda okubayamba era n’abayamba. (Zab. 53:2) Ng’ekyokulabirako, ow’oluganda omu ayitibwa Allan bwe yali abuulira nnyumba ku nnyumba ku kizinga ekimu mu Philippines, yasisinkana omukazi omu eyatandika okukaaba. Allan agamba nti: “Ku olwo lwennyini ku makya, omukazi oyo yali asabye Yakuwa asindike Abajulirwa be gy’ali. Omukyala oyo bwe yali akyali muvubuka, yayigako Bayibuli n’Abajulirwa ba Yakuwa naye n’alekera awo olw’okuba yali afumbiddwa era n’asengukira ku kizinga ekyo. Kyamwewuunyisa nnyo okuba nti Katonda yali azzeemu essaala ye amangu ddala.” Waali tewannayita na mwaka gumu ne yeewaayo eri Yakuwa era n’abatizibwa.
11, 12. (a) Yakuwa ayamba atya abantu be leero? (b) Yakuwa yayamba atya mwannyinaffe omu?
11 Abaweereza ba Katonda bangi bakirabye nti Katonda ayamba abantu be, bwe basobodde okweggyako emize emibi, gamba ng’okunywa ssigala, okukozesa ebiragalalagala, oba okulaba ebifaananyi eby’obuseegu. Abamu ku bo bagamba nti baagezaako enfunda n’enfunda okulwanyisa emize egyo mu maanyi gaabwe, naye ne balemererwa okugivvuunuka. Kyokka bwe baasaba Yakuwa abayambe, yabawa “amaanyi agasinga ku ga bulijjo,” ne basobola okugivvuunuka.—2 Kol. 4:7; Zab. 37:23, 24.
12 Ate era Yakuwa ayambye abaweereza be nga boolekagana n’okusoomooza okutali kumu. Ng’ekyokulabirako, Amy yayolekagana n’okusoomooza okutali kumu bwe yali ng’asindikiddwa okuyambako mu kuzimba Ekizimbe ky’Obwakabaka n’amaka g’abaminsani ku kizinga ekimu eky’omu Pacific. Agamba nti: “Twasulanga mu wooteeri emu, era buli lunaku twayitanga mu nguudo ezaabanga zanjadde amazzi nga tugenda okukola.” Ate era Amy yalina okumanyiira empisa z’omu kitundu, era emirundi mingi tebaabanga na masannyalaze oba amazzi. Amy agattako nti: “Ekintu ekirala ekyammalako essanyu kwe kuba nti lumu nnaboggolera omu ku baganda bange be twali tukola nabo. Ekyo kyampisa bubi nnyo. Bwe nnaddayo eka, nnayingira mu kisenge kyange ekyali kikutte enzikiza ne nsaba Yakuwa annyambe.” Amasannyalaze bwe gaakomawo, Amy yasoma Omunaala gw’Omukuumi ogwalimu ekitundu ekikwata ku matikkira ga Gireyaadi ekyali kyogera ku kusoomooza okutali kumu naye kennyini kwe yali ayolekagana nakwo, gamba nga, ekiwuubaalo, empisa z’omu kitundu, n’okukolagana n’abantu ab’omu kitundu. Agamba nti: “Mu kiro ekyo nnawulira nga ddala Yakuwa yali ayogera nange. Ekyo kyankubiriza okugenda mu maaso n’obuweereza bwange obwo.”—Zab. 44:25, 26; Is. 41:10, 13.
13. Bukakafu ki obulaga nti Yakuwa ayamba abantu be ‘okulwanirira amawulire amalungi n’okuganyweza okuyitira mu mateeka’?
13 Okuba nti Abajulirwa ba Yakuwa basobodde ‘okulwanirira amawulire amalungi n’okuganyweza okuyitira mu mateeka,’ bukakafu bwa maanyi obulaga nti Yakuwa abayamba. (Baf. 1:7) Gavumenti ezimu zigezezzaako okuziyiza omulimu gw’abantu ba Katonda, naye okuba nti Abajulirwa ba Yakuwa basobodde okuwangula emisango nga 268 mu kooti enkulu, nga 24 ku ggyo baagiwangula mu European Court of Human Rights mu myaka 15 egiyise, bukakafu bwa maanyi obulaga nti tewali asobola kuziyiza mukono gwa Katonda.—Is. 54:17; soma Isaaya 59:1.
14. Bukakafu ki obulala obulaga nti Yakuwa ayamba abantu be?
14 Tewali kubuusabuusa nti Katonda y’atusobozesa okubuulira amawulire amalungi mu nsi yonna. (Mat. 24:14; Bik. 1:8) Ate era Yakuwa y’asobozesezza abantu be okuva mu mawanga gonna okubeera obumu. Obumu obwo bwewuunyisa nnyo ne kiba nti n’abantu abatasinza Yakuwa batuuse n’okugamba nti: “Ddala Katonda ali mu mmwe.” (1 Kol. 14:25) Mu butuufu, waliwo obukakafu bungi obulaga nti Katonda ayamba abantu be ng’ekibiina. (Soma Isaaya 66:14.) Ate ggwe? Olaba omukono gwa Yakuwa mu bulamu bwo?
OLABA OMUKONO GWA YAKUWA MU BULAMU BWO?
15. Kiki ekiyinza okutulemesa okulaba omukono gwa Katonda mu bulamu bwaffe?
15 Kiki ekiyinza okutulemesa okulaba omukono gwa Katonda mu bulamu bwaffe? Ebizibu bye tufuna oluusi biyinza okutuyitirirako. Mu mbeera ng’eyo, tuyinza okwerabira engeri Yakuwa gy’azze atuyambamu. Nnaabakyala Yezebeeri bwe yali ayagala okutta Eriya, ne Eriya kennyini okumala akaseera yeerabira engeri Katonda gye yali amuyambyemu. Bayibuli egamba nti Eriya ‘yasaba afe.’ (1 Bassek. 19:1-4) Kiki ekyali kiyinza okuyamba Eriya mu mbeera eyo? Yali yeetaaga okwesiga Yakuwa okumuyamba.—1 Bassek. 19:14-18.
16. Okufaananako Yobu, kiki ekiyinza okutuyamba okulaba Katonda?
16 Yobu naye lumu ebizibu bye yafuna byamuleetera obutatunuulira bintu nga Katonda bw’abitunuulira. (Yob. 42:3-6) Okufaananako Yobu, naffe oluusi kiyinza okutwetaagisa okufuba ennyo okusobola okulaba Katonda. Kiki ekiyinza okutuyamba okulaba Katonda? Tusaanidde okufumiitiriza ku ebyo Bayibuli by’eyogera ku bizibu bye tufuna. Ekyo kiyinza okutuyamba okulaba engeri Yakuwa gy’atuyambamu, bw’atyo n’aba wa ddala gye tuli. Okufaananako Yobu, naffe tuyinza okugamba nti: “Nnali nkuwuliddeko n’okuwulira kw’okutu; naye kaakano eriiso lyange likulaba.”
17, 18. (a) Tuyinza tutya okulaba omukono gwa Yakuwa mu bulamu bwaffe? (b) Waayo ekyokulabirako ekiraga nti Yakuwa atuyamba leero.
17 Tuyinza tutya okulaba omukono gwa Yakuwa? Lowooza ku byokulabirako bino: Oyinza okuba ng’okiraba nti Yakuwa ye yakusobozesa okuzuula amazima. Ate oyinza okuba nga lumu bwe wali mu lukuŋŋaana, wawulira nti ensonga emu eyayogerwako ddala yali ekwata ku ggwe. Oyinza okuba ng’olina kye wasaba, essaala yo n’eddibwamu. Oyinza okuba nga wagaziya ku buweereza bwo era n’olaba engeri Yakuwa gye yakuwaamu emikisa. Oba oyinza okuba ng’olina omulimu gwe waleka olw’okukulembeza Obwakabaka era n’okiraba nti Katonda ‘teyakwabulira.’ (Beb. 13:5) Bwe tufumiitiriza ennyo, tusobola okulaba engeri ezitali zimu Yakuwa gy’atuyambyemu.
18 Mwannyinaffe Sarah abeera mu Kenya agamba nti: “Lumu nnasaba Yakuwa nga mmutegeeza ku muyizi wange owa Bayibuli gwe nnali ndowooza nti yali tayagala by’asoma. Nnasaba Yakuwa annyambe okumanya obanga nnali nneetaaga okulekera awo okusoma n’omuyizi oyo. Olwali okugamba nti ‘Amiina,’ essimu yange n’evuga. Omuyizi wange oyo owa Bayibuli ye yali akubye ng’ambuuza obanga tusobola okugenda ffembi mu nkuŋŋaana! Ekyo kyanneewuunyisa nnyo!” Naawe bw’oba obulindaala, osobola okulaba engeri Katonda gy’akuyambamu mu bulamu bwo. Rhonna, mwannyinaffe abeera mu Asiya, agamba nti: “Tulina okufuba okulaba engeri Yakuwa gy’atuyambamu. Ekyo kisobola okutuyamba okukiraba nti Yakuwa atufaako nnyo!”
19. Kiki ekirala kye twetaaga okukola okusobola okulaba Katonda?
19 Yesu yagamba nti: “Balina essanyu abalongoofu mu mutima, kubanga baliraba Katonda.” (Mat. 5:8) Tuyinza tutya okuba “abalongoofu mu mutima”? Tulina okukuuma ebirowoozo byaffe nga birongoofu era ne twewala okukola ebintu ebibi. (Soma 2 Abakkolinso 4:2.) Bwe tweyongera okunyweza enkolagana yaffe ne Katonda era ne tweyisa bulungi, tubeera mu abo abalaba Katonda. Mu kitundu ekiddako tujja kulaba engeri okukkiriza gye kusobola okutuyamba okwongera okulaba omukono gwa Yakuwa mu bulamu bwaffe.


text:
Amagaali n’Engule Bitukuuma
“[Kiribaawo], bwe muliwuliriza eddoboozi lya Yakuwa Katonda wammwe.”—ZEK. 6:15.
1, 2. Okwolesebwa okw’omusanvu Zekkaliya kwe yafuna we kwaggweera, Abayudaaya mu Yerusaalemi baali mu mbeera ki?
OKWOLESEBWA okw’omusanvu bwe kwaggwa, Zekkaliya yalina bingi eby’okulowoozaako. Yakuwa yali akakasizza nti ajja kubonereza abantu ababi. Ekyo kiteekwa okuba nga kyazzaamu Zekkaliya amaanyi. Wadde kyali kityo, abantu baali bakyakola ebikolwa ebitali bya bwesigwa, n’ebikolwa ebirala ebibi. Ate era omulimu gw’okuddamu okuzimba yeekaalu mu Yerusaalemi gwali tegunnaggwa. Lwaki Abayudaaya baali balagajjalidde omulimu ogwo Katonda gwe yabawa? Baali bakomyewo mu nsi yaabwe kwekolera byabwe?
2 Zekkaliya yali akimanyi nti Abayudaaya abaali bazzeeyo e Yerusaalemi baalina okukkiriza okw’amaanyi. Beebo Katonda ow’amazima be yateekamu ekirowoozo ne baleka amayumba gaabwe ne bizineesi zaabwe mu Babulooni ne baddayo e Yerusaalemi. (Ezer. 1:2, 3, 5) Baava mu nsi gye baali bamanyidde ne bagenda mu nsi bangi ku bo gye baali batalabangako. Singa omulimu ogw’okuddamu okuzimba yeekaalu tegwali mukulu gye bali, tebanditindizze lugendo olwo olwa mayiro nga 1,000 era olutaali lwangu.
3, 4. Bizibu ki Abayudaaya abaddayo mu Yerusaalemi bye baayolekagana nabyo?
3 Olugendo olwo lwali lutya? Abayudaaya abo bwe baali batambula olugendo olwo, bateekwa okuba nga baalowoozanga ku wa gye baali bagenda. Baali baawulirako nti ekibuga Yerusaalemi edda kyali kirabika bulungi nnyo. Abamu ku bo abaali babaddeko mu Yerusaalemi baali balabye ku yeekaalu yaamu eyali amatiribona. (Ezer. 3:12) Singa wali omu ku bo, wandiwulidde otya nga mwakatuuka mu Yerusaalemi, kati gye wali ogenda okubeera? Wandiwulidde bubi ng’olabye ebizimbe ebyamenyekamenyeka era ebimezeemu omuddo? Wanditandise okugeraageranya bbugwe wa Babulooni eyali omugulumivu ku bbugwe wa Yerusaalemi eyali amenyesemenyese, nga takyaliko na nzigi wadde eminaala? Wadde ng’embeera bw’etyo bwe yali, abantu abo baali bagumu. Baali balabye engeri Yakuwa gye yali abayambyemu mu lugendo olwo oluwanvu nga bakomawo mu nsi yaabwe. Ekintu kye baasooka okukola nga baakatuuka kwe kuzimba ekyoto awaali yeekaalu, era ne batandika okuwaayo ebiweebwayo eri Yakuwa buli lunaku. (Ezer. 3:1, 2) Baali basanyufu nnyo era nga beetegefu okukola omulimu gwa Yakuwa. Waali walabika ng’awatali kintu kyonna kisobola kubamalamu maanyi.
4 Ng’oggyeeko omulimu ogw’okuzimba yeekaalu, Abayisirayiri abo baalina n’okuddamu okuzimba ebibuga byabwe. Baalina okuddamu okuzimba amayumba gaabwe, okulima ennimiro, n’okufunira ab’omu maka gaabwe eky’okulya. (Ezer. 2:70) Omulimu gwe baalina okukola gwali munene nnyo. Okugatta ku ekyo, waayita ekiseera kitono ne bafuna okuyigganyizibwa okw’amaanyi. Okuyigganyizibwa okwo kwamala emyaka 15 era mpolampola Abayudaaya baggwaamu amaanyi. (Ezer. 4:1-4) Embeera yeeyongera okwonooneka mu mwaka gwa 522 E.E.T., kabaka Omuperusi bwe yabalagira okulekera awo kuzimba Yerusaalemi. Yerusaalemi kyalabika ng’ekitandizzeemu kuzimbibwa.—Ezer. 4:21-24.
5. Yakuwa yakola ki ng’abantu be balekedde awo okuzimba yeekaalu?
5 Yakuwa yali amanyi abantu be kye baali beetaaga. Mu kwolesebwa okusembayo kwe yawa Zekkaliya, Yakuwa yakakasa Abayudaaya nti yali abaagala era nti yali asiimye ebintu bye baali baakakolako, era yabakakasa nti yandibakuumye singa bandizzeemu okukola omulimu gwe. Yakuwa yabakakasa nti ‘bwe bandiwulirizza eddoboozi lye,’ bandisobodde okuddamu okuzimba yeekaalu.—Zek. 6:15.
EGGYE LYA BAMALAYIKA
6. (a) Okwolesebwa okw’omunaana Zekkaliya kwe yafuna kutandika kutya? (Laba ekifaananyi ku lupapula 26.) (b) Lwaki embalaasi zirina langi za njawulo?
6 Okwolesebwa okw’omunaana era okwasembayo, Zekkaliya kwe yafuna kuzzaamu nnyo amaanyi. (Soma Zekkaliya 6:1-3.) Zekkaliya yalaba amagaali ana nga gava ‘wakati w’ensozi bbiri ez’ekikomo.’ Kirabika amagaali ago gaali ga lutalo. Embalaasi ezaali zisika amagaali ago zaali za langi za njawulo. Oboolyawo ekyo kyali kya kuyamba Zekkaliya okwawula abavuzi b’amagaali ago. Zekkaliya yabuuza malayika nti: “Biki ebyo?” (Zek. 6:4) Naffe twagala okutegeera amakulu g’okwolesebwa okwo kubanga kutukwatako.
Yakuwa akyakozesa bamalayika okukuuma abantu be n’okubazzaamu amaanyi
7, 8. (a) Ensozi ebbiri zikiikirira ki? (b) Lwaki ensozi ezo za kikomo?
7 Mu Bayibuli oluusi ensozi zikiikirira obwakabaka oba obufuzi. Ensozi ebbiri ezoogerwako mu kwolesebwa Zekkaliya kwe yafuna ze zimu n’ensozi ebbiri ezoogerwako mu bunnabbi bwa Danyeri. Olusozi olumu lukiikirira obufuzi bwa Yakuwa obw’obutonde bwonna era obw’emirembe n’emirembe, ate olusozi olulala lukiikirira Obwakabaka bwa Masiya obwakwasibwa Yesu. (Dan. 2:35, 45) Okuva Yesu lwe yatuuzibwa ku ntebe y’Obwakabaka mu 1914, ensozi ezo zombi zibaddewo era zikoze kinene mu kutuukirizibwa kw’ekigendererwa kya Katonda ku nsi.
8 Lwaki ensozi ezo za kikomo? Okufaananako zzaabu, ekikomo nakyo kya muwendo nnyo era kimasamasa. Yakuwa yalagira Abayisirayiri okukozesa ekikomo mu kuzimba weema entukuvu ne mu kuzimba yeekaalu eyali mu Yerusaalemi. (Kuv. 27:1-3; 1 Bassek. 7:13-16) Okuba nti ensozi ezo za kikomo kiraga nti obufuzi bwa Yakuwa n’Obwakabaka bwa Masiya bwa mutindo gwa waggulu nnyo. Obwakabaka obwo bujja kuleetera abantu emirembe n’emikisa mingi nnyo.
9. Abo abaali bavuga amagaali be baani, era mulimu ki ogwabaweebwa?
9 Kati ka tuddemu tulowooze ku magaali. Amagaali ago n’abavuzi baago bikiikirira ki? Abavuzi b’amagaali ago bamalayika, oboolyawo nga bibinja bya bamalayika eby’enjawulo. (Soma Zekkaliya 6:5-8.) Baafuluma nga bava “mu maaso ga Mukama w’ensi yonna” okugenda okukola omulimu ogw’enjawulo ogwali gubaweereddwa. Mulimu ki ogwabaweebwa? Baalina ebitundu eby’enjawulo gye baali basindikiddwa. Obuvunaanyizibwa bwabwe bwali bwa kukuuma bantu ba Yakuwa baleme kutuusibwako kabi, nnaddala okuva “mu nsi ey’ebukiikakkono,” kwe kugamba, Babulooni. Yakuwa yandikakasizza nti Babulooni teddamu kutwala bantu be mu buwambe. Ekyo nga kiteekwa okuba nga kyazzaamu nnyo amaanyi Abayudaaya abaaliwo mu kiseera kya Zekkaliya abaali bazimba yeekaalu! Baali tebeetaaga kweraliikirira nti abalabe bandibalemesezza okuzimba yeekaalu.
10. Okwolesebwa Zekkaliya kwe yafuna okukwata ku magaali n’abavuzi baago kukakasa ki abantu ba Katonda leero?
10 Nga bwe kyali mu kiseera kya Zekkaliya, ne leero Yakuwa ow’eggye akyakozesa bamalayika be okukuuma n’okuzzaamu abantu be amaanyi. (Mal. 3:6; Beb. 1:7, 14) Okuva Isirayiri ow’omwoyo bwe yateebwa okuva mu Babulooni Ekinene mu 1919, tewali kintu kyonna, ka kube kuyigganyizibwa okw’amaanyi, kisobodde kulemesa kusinza okw’amazima kugenda mu maaso. (Kub. 18:4) Olw’okuba bamalayika batukuuma, tetusaanidde kutya nti ekibiina kya Yakuwa kijja kuddamu okutwalibwa mu buwambe bw’amadiini ag’obulimba. (Zab. 34:7) Mu kifo ky’ekyo, tuli bakakafu nti abantu ba Katonda bajja kweyongera okumuweereza n’obunyiikivu. Okwolesebwa Zekkaliya kwe yafuna kutuyamba okukiraba nti tulina obukuumi okuva eri ensozi ebbiri.
11. Lwaki tetusaanidde kutya bulumbaganyi obujja okukolebwa ku bantu ba Katonda mu kiseera eky’omu maaso?
11 Mu kiseera ekitali kya wala gavumenti z’ensi ya Sitaani zijja kwegatta wamu nga zirina ekigendererwa eky’okulumba abantu ba Katonda zibasaanyeewo. (Ezk. 38:2, 10-12; Dan. 11:40, 44, 45; Kub. 19:19) Obunnabbi bwa Ezeekyeri bugeraageranya eggye eryo ku kire ekibisse ensi era bulaga nti lijja kujja nga lirina obusungu bungi era nga lyebagadde embalaasi. (Ezk. 38:15, 16) * Ekyo kyanditutiisizza? Nedda! Tulina eggye eddene eritukuuma. Mu kiseera ekyo eky’akazigizigi ng’ekibonyoobonyo ekinene kigenda mu maaso, eggye lya bamalayika lijja kukuuma abantu be era lizikirize abo bonna abatawagira bufuzi bwa Katonda. (2 Bas. 1:7, 8) Olwo nga lujja kuba lunaku lwa njawulo nnyo! Naye ani anaakulemberamu eggye eryo ery’omu ggulu?
YAKUWA ASSA ENGULE KU KABAKA WEERA KABONA WE
12, 13. (a) Kiki Zekkaliya kyagambibwa okukola? (b) Lwaki kiyinza okugambibwa nti Mutunsi akiikirira Yesu Kristo?
12 Zekkaliya yafuna okwolesebwa kwa mirundi munaana era okwolesebwa okwo yakulaba yekka. Naye kati yagambibwa okukola ekintu abalala kye bandirabye era ng’ekyo kye yakola kyazzaamu amaanyi abo abaali bakola omulimu ogw’okuzimba yeekaalu ya Katonda. (Soma Zekkaliya 6:9-12.) Yakuwa yagamba Zekkaliya okuggya ffeeza ne zzaabu ku Keludayi, Tobiya, ne Yedaya abaali baakava e Babulooni abikolemu “engule ey’ekitiibwa.” (Zek. 6:11, obugambo obuli wansi.) Engule eyo Zekkaliya yalagirwa kugiteeka ku Gavana Zerubbaberi eyali ow’omu kika kya Yuda era eyali ava mu lunyiriri lwa Dawudi? Nedda. Abaaliwo bateekwa okuba nga beewuunya nnyo okulaba ng’engule agitadde ku mutwe gwa Yoswa, kabona asinga obukulu.
13 Okutikkira Yoswa kabona asinga obukulu engule kyamufuula kabaka? Nedda. Yoswa teyali wa mu lunyiriri lwa Dawudi olwavangamu bakabaka. Eky’okumutikkira engule kyali kya bunnabbi nga kisonga ku kabaka era kabona eyandifuze emirembe n’emirembe mu biseera eby’omu maaso. Kabona oyo asinga obukulu eyandirondeddwa okufuga nga kabaka ayitibwa Mutunsi oba Ensibuka. Ebyawandiikibwa byoleka kaati nti Mutunsi ye Yesu Kristo.—Is. 11:1.
14. Buvunaanyizibwa ki Yesu bw’alina nga Kabaka era Kabona Asinga Obukulu?
14 Yesu, Kabaka era Kabona Asinga Obukulu, y’akulemberamu eggye lya Yakuwa ery’omu ggulu. Yesu akakasa nti abantu ba Yakuwa babeera mu mirembe wadde nga bali mu nsi embi. (Yer. 23:5, 6) Mu kiseera ekitali kya wala, Yesu ajja kukulemberamu eggye ery’omu ggulu okulwanyisa amawanga agawakanya Obufuzi bwa Yakuwa era ajja kulwanirira abantu ba Yakuwa. (Kub. 17:12-14; 19:11, 14, 15) Kyokka nga tannakola ekyo, Yesu alina omulimu omukulu gw’asooka okukola.
AJJA KUZIMBA YEEKAALU
15, 16. (a) Abantu ba Katonda bazziddwawo batya era balongooseddwa batya leero, era ani akoze omulimu ogwo? (b) Ensi eneeba etya ku nkomerero y’Obufuzi bwa Kristo obw’Emyaka Olukumi?
15 Ng’oggyeeko okuweereza nga Kabaka era Kabona Asinga Obukulu, Yesu era yaweebwa omulimu ‘gw’okuzimba yeekaalu ya Yakuwa.’ (Soma Zekkaliya 6:13.) Mu kiseera kyaffe, omulimu gwa Yesu ogw’okuzimba gwazingiramu okuggya Abakristaayo ab’amazima mu Babulooni ekinene n’okuzzaawo ekibiina Ekikristaayo mu 1919. Era Yesu yalonda “omuddu omwesigwa era ow’amagezi” okutwala obukulembeze mu mulimu ogukolebwa ku nsi mu mpya za yeekaalu ya Yakuwa ey’eby’omwoyo. (Mat. 24:45) Ate era Yesu alongoosezza abantu ba Katonda basobole okusinza Katonda mu ngeri gy’asiima.—Mal. 3:1-3.
16 Mu kiseera ky’Obufuzi obw’Emyaka Olukumi, Yesu awamu ne 144,000 abanaafugira awamu naye nga bakabaka era nga bakabona bajja kusobozesa abantu abeesigwa okufuuka abatuukiridde. Ekyo bwe banaamala okukikola, ensi yonna ejja kusigalako baweereza ba Katonda ab’amazima bokka. Kyaddaaki okusinza okw’amazima kujja kuba kuzziddwawo mu nsi yonna!
WEENYIGIRE MU MULIMU GW’OKUZIMBA
17. Kiki ekirala Yakuwa kye yakakasa Abayudaaya, era kyabakwatako kitya?
17 Obubaka bwa Zekkaliya bwakwata butya ku bantu b’omu kiseera kye? Yakuwa yali abakakasizza okubayamba n’okubakuuma basobole okumaliriza omulimu gw’okuzimba. Ekyo kyabawa essuubi era kyabazzaamu amaanyi. Naye abantu abatono bwe batyo bandisobodde batya okukola omulimu ogwo? Ebigambo Zekkaliya bye yaddako okwogera biteekwa okuba nga byabagumya nnyo. Ng’oggyeeko okufuna obuwagizi okuva mu basajja abeesigwa gamba nga Keludayi, Tobiya, ne Yedaya, Katonda yalaga nti wandibaddewo n’abalala bangi ‘abandizze ne bazimba yeekaalu ya Yakuwa.’ (Soma Zekkaliya 6:15.) Nga bakakafu nti Katonda yandibayambye, Abayudaaya baddamu okuzimba yeekaalu wadde ng’omulimu ogwo gwali guwereddwa. Okuwerebwa okwo kwali ng’olusozi olwali lwekiise mu mulimu gwabwe naye Yakuwa n’aluggyawo. Yeekaalu yamalirizibwa okuzimbibwa mu 515 E.E.T. (Ezer. 6:22; Zek. 4:6, 7) Naye ebigambo bya Yakuwa ebyo bituukirizibwa ku kigero ekisingawo mu kiseera kyaffe.
18. Ebigambo ebiri mu Zekkaliya 6:15 bituukirira bitya leero?
18 Leero, abantu bukadde na bukadde beegatta ku kusinza okw’amazima era bawaayo okuva ku ntobo y’omutima gwabwe ‘ebintu byabwe eby’omuwendo,’ omuli ebiseera byabwe, amaanyi gaabwe, n’eby’obugagga byabwe okuwagira omulimu ogukolebwa mu yeekaalu ya Yakuwa ey’eby’omwoyo. (Nge. 3:9) Kiki ekiraga nti Yakuwa asiima ebyo byonna bye tukola okuwagira okusinza okw’amazima? Kijjukire nti Keludayi, Tobiya, ne Yedaya baaleeta ebintu Zekkaliya bye yakozesa okukola engule. Engule eyo yakola “ng’ekijjukizo” olw’ekyo kye baakola okuwagira okusinza okw’amazima. (Zek. 6:14.) Mu ngeri y’emu, omulimu gwe tukola okuwagira okusinza okw’amazima n’okwagala kwe twoleka Yakuwa tasobola kubyerabira. (Beb. 6:10) Yakuwa ajja kubijjukira emirembe gyonna.
19. Okwolesebwa Zekkaliya kwe yafuna kwanditukutteko kutya?
19 Ebyo byonna bye tusobodde okutuukako mu kusinza okw’amazima mu nnaku zino ez’enkomerero biraga nti Yakuwa atuwa emikisa era nti Yesu atukulembera. Tuli mu kibiina ekinywevu, ekirina obukuumi, era ekijja okubeerawo emirembe gyonna. Ekigendererwa kya Yakuwa eky’okuzzaawo okusinza okw’amazima kijja kutuukirira. Enkizo gy’olina ey’okuba mu kibiina kya Yakuwa gitwale nga ya muwendo era fuba ‘okuwuliriza eddoboozi lya Yakuwa Katonda wo.’ Bw’onookola bw’otyo, Kabaka waffe era Kabona Asinga Obukulu awamu n’abavuzi b’amagaali ab’omu ggulu bajja kukukuuma. Wagira mu bujjuvu okusinza okw’amazima. Bw’onookola bw’otyo, Yakuwa ow’eggye ajja kukukuuma mu kiseera ekisigaddeyo eky’ennaku zino ez’enkomerero era ajja kukukuuma emirembe gyonna!
^ lup. 11 Okumanya ebisingawo laba “Ebibuuzo Ebiva mu Basomi” mu Omunaala gw’Omukuumi, ogwa Maayi 15, 2015, lup. 29-30.


text:
OMUNAALA GW'OMUKUUMI—OGW'OKUSOMA MU KIBIINA Okitobba 2015
Magazini eno erimu ebitundu ebirina okusomebwa mu kibiina okuva nga Noovemba 30 okutuuka nga Ddesemba 27, 2015.
“Abalinga Abo Mubatwale nga ba Muwendo Nnyo”
Baani abayambako ku bukiiko bw’Akakiiko Akafuzi? Bakola mirimu ki?
Olaba Omukono gwa Katonda mu Bulamu Bwo?
Bayibuli eba etegeeza ki bw’eyogera ku “mukono” gwa Katonda?
“Twongere Okukkiriza”
Tusobola okufuna okukkiriza mu maanyi gaabwe?
EBYAFAAYO EBIKWATA KU BULAMU BW'AB'OLUGANDA
Teyejjusa Kye Yasalawo ng’Akyali Muvubuka
Nikolai Dubovinsky, yaweereza Yakuwa n’obwesigwa mu kiseera omulimu gwaffe bwe gwali guwereddwa mu Soviet Union, era omulimu gwe yakola gwali muzibu n’okusinga okusibibwa mu kkomera.
Weereza Yakuwa Awatali Kuwugulibwa
Emyaka nga 60 emabega, Watchtower yayogera ekintu ekituukiridde.
Fumiitirizanga ku Bintu eby’Omwoyo
Osobola okweyongera okuba omunywevu mu by’omwoyo nga tokkirizibwa kuba na Bayibuli?
EBYAFAAYO EBIKWATA KU BULAMU BW'AB'OLUGANDA
Okusemberera Katonda Kirungi Gye Ndi
Bwe yaweza emyaka mwenda, Sarah Maiga yalekera awo okukula, naye yeeyongera okukula mu by’omwoyo.
“Atalina Magezi Akkiriza Buli Kigambo”
Tuyinza tutya okumanya obanga obubaka bwe tufunye butuufu oba bwa bulimba?


text:
Chapter 1
1 Adamu, Seezi, Enosi;
2 Kenani, Makalaleri, Yaledi;
3 Enoki, Mesuseera, Lameka;
4 Nuuwa, Seemu, Kaamu, ne Yafeesi.
5 Batabani ba Yafeesi; Gomeri, ne Magogi, ne Madayi, ne Yavani, ne Tubali, ne Meseki, ne Tirasi.
6 Ne batabani ba Gomeri; Asukenaazi, ne Difasi, ne Togaluma.
7 Ne batabani ba Yavani; Erisa, ne Talusiisi, Kittimu, ne Lodanimu.
8 Batabani ba Kaamu; Kuusi, ne Mizulayimu, Puti, ne Kanani.
9 Ne batabani ba Kuusi; Seeba, ne Kavira, ne Sabuta, ne Laama, ne Sabuteka. Ne batabani ba Laama; Seeba, ne Dedani.
10 Kuusi n'azaala Nimuloodi: n'atanula okuba ow'amaanyi mu nsi.
11 Mizulayimu n'azaala Ludimu, ne Anamimu, ne Lekabimu, ne Nafutukimu,
12 ne Pasulusimu, ne Kasulukimu Abafirisuuti gye baava, ne Kafutolimu.
13 Kanani n'azaala Sidoni omubereberye we, ne Keesi;
14 n'Omuyebusi n'Omwamoli n'Omugirugaasi;
15 n'Omukiivi n'Omwaluki n'Omusiini;
16 n'Omwaluvadi n'Omuzemali n'Omukamasi.
17 Batabani ba Seemu: Eramu; ne Asuli, ne Alupakusaadi, ne Luddi, ne Alamu, ne Uzi, ne Kuuli, ne Geseri, ne Meseki.
18 Alupakusaadi n'azaala Seera, Seera n'azaala Eberi.
19 Eberi n'azaalirwa abaana babiri ab'obulenzi: erinnya ly'omu Peregi; kubanga mu nnaku ze ensi mwe yagabanirwa; n'erinnya lya muganda we Yokutaani,
20 Yokutaani n'azaala Alumodaadi, ne Serefu, ne Kazalumavesi, ne Yera;
21 ne Kadolaamu, ne Uzali, ne Dikula;
22 ne Ebali, ne Abimayeeri, ne Seeba;
23 ne Ofiri, ne Kavira, ne Yobabu. Abo bonna baali batabani ba Yokutaani,
24 Seemu, Alupakusaadi, Seera;
25 Eberi, Peregi, Lewu;
26 Serugi, Nakoli, Teera;
27 Ibulaamu ye Ibulayimu.
28 Batabani ba Ibulayimu; Isaaka ne Isimaeri.
29 Okwo kwe kuzaalibwa kwabwe: omubereberye wa Isimaeri, Nebayoosi; awo Kedali, ne Adubeeri, ne Mibusamu,
30 Misuma, ne Duma, Massa; Kadadi, ne Tema,
31 Yetuli, Nafisi, ne Kedema. Abo be baana ba Isimaeri.
32 Ne batabani ba Ketula, omuzaana wa Ibulayimu; oyo n'azaala Zimulaani, ne Yokusaani, ne Medani, ne Midiyaani, ne Isubaki, ne Suwa. Ne batabani ba Yokusaani; Seeba, ne Dedani.
33 Ne batabani ba Midiyaani; Efa, ne Eferi, ne Kanoki, ne Abida, ne Erudaa. Abo bonna baali batabani ba Ketula.
34 Ibulayimu n'azaala Isaaka. Batabani ba Isaaka; Esawu ne Isiraeri.
35 Batabani ba Esawu; Erifaazi, Leweri; ne Yewusi, ne Yalamu, ne Koola.
36 Batabani ba Erifaazi; Temani, ne Omali, Zeefi, ne Gatamu, Kenazi, ne Timuna, ne Amaleki.
37 Batabani ba Leweri; Nakasi, Zeera, Samma, ne Mizza.
38 Ne batabani ba Seyiri; Lotani, ne Sobali, ne Zibyoni, ne Ana, ne Disoni, ne Ezeri, ne Disani.
39 Ne batabani ba Lotani; Koli ne Komamu: ne Timuna yali mwannyina Lotani.
40 Batabani ba Sobali; Aliyani ne Manakasi ne Ebali, Seefi ne Onamu. Ne batabani ba Zibyoni; Aya ne Ana.
41 Batabani ba Ana; Disoni. Ne batabani ba Disoni; Kamulani ne Esubani ne Isulani ne Kerani,
42 Batabani ba Ezeri; Birukani ne Zaavaai, Yaakani. Batabani ba Disani; Uzi ne Alani.
43 Kale abo be bakabaka abaafuga mu nsi ya Edomu, kabaka yenna nga tannafuga baana ba Isiraeri: Bera mutabani wa Byoli; n'erinnya ly'e kibuga kye lyali Dinukaba.
44 Bera bwe yafa, Yobabu mutabani wa Zeera ow'e Bozula n'afuga mu kifo kye.
45 Yobabu bwe yafa, Kusamu ow'ensi y'Abatemani n'afuga mu kifo kye.
46 Kusamu bwe yafa, Kadadi mutabani wa Bedadi eyakuba Midiyaani mu ttale lya Mowaabu n'afuga mu kifo kye: n'erinnya ly'ekibuga kye lyali Avisi.
47 Kadadi n'afa, Samula ow'e Masuleka n'afuga mu kifo kye.
48 Samula bwe yafa, Sawuli ow'e Lekobosi ekiri ku Mugga n'afuga mu kifo kye.
49 Sawuli bwe yafa, Baalukanani mutabani wa Akubooli n'afuga mu kifo kye.
50 Baalukanani bwe yafa, Kadadi n'afuga mu kifo kye; n'erinnya ly'ekibuga kye lyali Payi: ne mukazi we erinnya lye yali Meketaberi muwala wa Matuledi, muwala wa Mezakabu.
51 Kadadi bwe yafa. N'abakungu ba Edomu be bano; omukungu Timuna, omukungu Aliya, omukungu Yesesi;
52 omukungu Okolibama, omukungu Era, omukungu Pinoni;
53 omukungu Kenazi, omukungu Temani, omukungu Mibuzali;
54 omukungu Magudyeri, omukungu Iramu. Abo be bakungu ba Edomu.


text:
Weeki ejja ng'enaku z'omwezi 16 ennaku 45 ezewebwa akakiiko ka palamenti akavunanyizibwa ku mateeka akali mu kwekenenya ebbago eryagala okujja ekkomo ku myaka egy'omukulembeze w'eggwanga lweziggwako.
Wabula, ababaka abatuula ku kakiiko kano bagamba nti omulimu ogwabawebwa gukyali munene, era ngatebasobola kumalirirza mulimu gusigaddeyo.
Akakiiko kano kaali kaaweebwa ennaku 45 okukola omulimu guno.
Kyokka ababaka ku kakiiko kano bagamba nti, bakyalina abantu abalala bebalina okusisinkana nga tebasobola kubamalayo mu nnaku ezisigaddeyo.
Mu mboozi eyakafubo ne NTV amyuka ssetebe w'akakiko kano era omubaka wa Gomba West Robina Rwabwogo atubulidde nti bamaze okuwandikira sipiika ngabamusaba abongere obudde.Rwabwogo atubulidde nti bakyalina okusisinkana abantu abalala omuli ne bannamateeka abenyigira omutereevu mu kukola ssemateeka 1995.Kungeri akakiiko kyekabadde kakolamu emirimu gyako, Rwabwogo agamba nti waliwo ababaka ababadde beyisa obubi ekintu ekitisiza abamu ku bantu ababadde bayitibwa mu kakiiko kano.
Rwabwogo era akukulimidde abamu ku bakulembeze nga eyali akulira FDC Dr Kiiza Besigye abagaana okulabikako mu kakiiko kano nti, basubya banna uganda omukisa okuwulira endowooza zabwe.
Singa akakiiko kano kamaliriza emirimu gyako, Kagya kakukola alipoota, oluvanyuma ababaka bagyikubaganyeeko ebirowoozo n'oluvanyuma basalewo ku ky'emyaka.
Posted 22 hours 33 min ago..


text:
OBULAMU BW’EKIKRISTAAYO
Mulekere Awo Okweraliikirira
Yesu bwe yali ayigiriza ku lusozi, yagamba nti: “Mulekere awo okweraliikirira ebikwata ku bulamu bwammwe.” (Mat 6:25) Wadde ng’omuntu atatuukiridde ali mu nsi ya Sitaani eno tasobola kwewalira ddala kweraliikirira, Yesu yali ayigiriza abagoberezi be obuteeraliikirira kisukkiridde. (Zb 13:2) Lwaki? Kubanga okweraliikirira ekisukkiridde, ka kube kweraliikirira ebyetaago by’obulamu, kiyinza okutuwugula ne kituzibuwalira okukulembeza Obwakabaka. (Mat 6:33) Ebigambo Yesu bye yaddako okwogera bisobola okutuyamba okwewala okweraliikirira ekisukkiridde.
Mat 6:26—Biki bye tuyiga bwe twetegereza ebinyonyi? (w16.07 9-10 ¶11-13)
Mat 6:27—Lwaki okweraliikirira ekisukkiridde kuba kumala biseera? (w05 11/1 28 ¶5)
Mat 6:28-30—Biki bye tuyiga bwe tulowooza ku malanga ag’oku ttale? (w16.07 10-11 ¶15-16)
Mat 6:31, 32—Mu ngeri ki Abakristaayo gye bali ab’enjawulo ku bantu abalala? (w16.07 11 ¶17)
Nja kulekera awo okweraliikirira ebintu bino


text:
Ebyobusuubuzi
Abasuubuzi ewa Kisekka bawangudde
Ali Mivule
March 10th, 2015
Kkooti eragidde nti abakulembeze mu katale ka Kisekka basasule abasuubuzi olw’okumenya obuyumba bwaabwe Omulamuzi wa kkooti enkulu Lydia Mugambe agambye nti bano balina okusasula obukadde 55 eri abafiirwa ebintu byaabwe n’engassi ya kkooti Omulamuzi agambye nti kkooti yali yayisa ekiragiro ekiyimiriza okusenda amaduuka ng’abakulembeze banyooma […]
MTN erajaanye
Ali Mivule
March 5th, 2015
Kampuni y’amassimu eya MTN ssi mativu n’ekyakakiiko akakola ku by’empuliziganya wano mu ggwanga okubakuba engassi ky by’obutagondera mateeka gabyampuliziganya. MTN y’alagiddwa okusasula obuwumbi 5 nga akakiiko kajilumiriza okunyoomola ebiragiro byako enfunda eziwera. Akakiiko kano kagamba nti bano baalabulwa dda okulongoosa mu network yaabwe,engeri […]
Banka y’eggwanga enalondoola “mobile money”
Ali Mivule
February 25th, 2015
Banka enkulu ey’eggwanga yakutandika okulondoola enkola ya Mobayilo mane Kino kiddiridde alipoota okulaga nti abantu abasoba mu bukadde omunaana beebakozesa enkola ya mobailo mane. Mu ngeri yeemu era kino kigenda kukolebwa okusobola okukoma ku bagezi ababadde batandise okukozesa enkola eno okunyaga abantu. Akulira banka y’eggwanga […]
KKampuni ya Ice egguddwa
Ali Mivule
February 10th, 2015
Ekitongole kya Kampala Capital City Authority ktaddaaki kiguddewo ekkolero lya Ice Cream erya Kookee Enterprises Ltd, oluvanyuma lw’emyezi 2 nga ligaddwa. Ekkolero lino lyagalwawo lwabukyaafu omwaka oguwedde. Kkooti enkulu era eragidde KCCA edize ekkolero lino layisinsi y’okuddamu okukakalabye emirimu gyabwe nga okuwulira omusango gwebaawawabira KCCA […]
Abe wa Ksiekka basasulwe
Ali Mivule
February 10th, 2015
Abasuubuzi bomu katale ka Kisekka basabye kkooti enkulu eragire abakulembeze baabwe babaliyirire obuwumbi 5 nga babalumiriza okumenya emidaala gyabwe mu bukyamu nga ate emidaala gino webaali baggya eky’okulya. Nga bayita mu bannamateeka baabwe aba Brian Kalule, abasuubuzi banjo bategezezza omulamuzi Lydia Mugambe nga okumenya akatale […]
Bannayuganda bakaaba
Ali Mivule
February 3rd, 2015
Bannayuganda abasuubulira mu ggwanga lya South Sudan bazzemu okubanja gavumenti ebazimbire akatale ku nsalo eyawula amawanga gombi. Abasuubuzi bano bagamba nti okubeera n’akatale ku nsalo eyawula amawanga gano kyakubataasa okutibwa n’okufiirwa ebyabwe singa okulwanagana kuddamu mu ggwanga lya South Sudan. Kati ssentebe w’abasuubuzi bano Rashid […]
Abasuubuzi bali ku mugano e Moroto
Ali Mivule
January 29th, 2015
Abasuubuzi bakozesezza akakisa k’enteekateeka z’amagye okukuza olunaku lwa Terehesita mu disitrulikiti ye Moroto ne baseera emmere mu kitundu kino. Emikolo gy’omwaka guno gitambulira ku mulamwa ogugamba nti okujaguza eky’okugatta ekitundu kye Karamoja ku by’enfuna by’eggwanga. Kati essowaani y’akawunga n’ebijanjaalo ya 3500 okuva ku 2500 sso […]
Umeme efiirwa buwumbi
Ali Mivule
January 15th, 2015
Obuwumbi obusoba mu 19 bwebufiirwa buli mwezi mu kubba amasanyalaze mu bitundu bya Elgon. Akulira ekitongole kya UMEME mu bitundu by’e Mbale Edison Arinaitwe agamba ab’e Buduuda, Manafwa, Sironko, Bulambuli, Pallisa ne Budaka amasanyalaze bagabidde ddala nga kuno bagasseko okubba n’emiti ne waya z’amasanyalaze. Agamba […]
Gula Coke w’erinnya lyo
Ali Mivule
January 14th, 2015
Okimanyi nti kati osobola okunywa soda wa cocacola ng’aliko erinnya lyo Aba kkampuni ya century bottling company abasobola soda wa Coke baleese akapya nga kati osobola okufuna soda ng’aliko erinnya lyo ate ku bbeeyi yeemu. Amannya gano balonze kw’ago agasinga okutuumibwa ag’olungereza n’ekinnansi. Ng’atongozeza kawefube […]
Abe wa kisekka basiba bikutuka
Ali Mivule
January 14th, 2015
Kkooti enkulu wano mu Kampala egaanye okuyimiriza okukulakulanya akatale ke Wakisekka nga bwekyasabibwa abamu ku basuubuzi. Kino kiddiridde abasuubuzi abamu okuddukira mu kkooti nga baagala okuzimba kwonna kuyimirizibwe kubanga tebaweebwa wakulaga nga era baagala okusooka okuteeka omukono ku ndagaano eraga buli omu w’agenda okukolera. Omulamuzi […]


text:
Ebyobusuubuzi
Aba Tullow Bagonze ku misolo
Ali Mivule
June 22nd, 2015
Kampuni ensimi y’amafuta eya Tullow Oil Group epondoose n’ekkiriza okusasula ssente zonna ezamagoba ku migabo gyabaguza kampuni ya CNOOC mu 2012. Aba Tullow Oil bajja kuno okusima amafuta wabula oluvanyuma amigabo gyabwe nebagiguza ana CNOOC ab’ekitongole ekiwooza ky’omusolo kuno nebasaba obukakadde bwa ddoola 473 ku […]
Aba biroole beediimye
Ali Mivule
June 16th, 2015
Abagoba ba biroole abasoba mu 100 beebediimye nebasimba ebimotoka byaabwe ku nsalo ya Uganda ne ne Demokulatiki repabuliki ya Congo oluvanyuma lwa congo okuggala ensalo eno Ba dereeva bano basazeewo okusimba biroole byaabwe nga bikubyeeko ebya maguzi mu kibuga kye Odianyadri mu disitulikiti ye Arua. […]
Embalirira ezunza ababaka emitwe
Ali Mivule
June 1st, 2015
Nga eggwanga lyetegekera okusomebwa kw’embalirira y’eggwanga wiiki ejja, bannayuganda bangi bakyatakula emitwe nga tebagitegeera bulungi. Mu tteeka eppya embalirira y’eggwanga eyawuddwamu emirundi 2 nga esooka ey’obusiriivu 16 zigenda okukozesebwa mu nkulakulanya ezijja nga era zezigenda okuyisibwa palamenti. Obusiriivu 7.9 zakulabirira bitongole bya gavumenti ebyatondebwawo mu […]
South Africa ebyegaanye
Ali Mivule
May 28th, 2015
Ekibiina ekiddukanya omupiira mu ggwanga lya South Africa kyeganye ebigambibwa abanoyereza ku misango mu ggwanga lya Amerika nti baawayo enguzi yabukadde bwa doola 10 okusobola okutegeka ekikopo ky’ensi yonna eky’omupiira mu 2010. Bano bagamba nti okusaba kwabwe kwali kwamazima nga era kwakulemberewamu omugenzi Nelson Mandela […]
Abe Masaka bayigga zakukyaaza bachina
Ali Mivule
May 18th, 2015
Disitulikiti mu bitundu bya Greater Masaka biyigga obukadde 80 okukyaaza bamusiga nsimbi aba China mu kitundu kyabwe. Ssentebe wa disitulikiti ye Masaka Joseph Kalungi agamba betaaga ensimbi zino okutegeka olukungaana olugenda okwetabwamu abakulembeze okuva mu disitulikiti 8. Kalungi agamba disitulikiti ye y’awaddeyo dda […]
Ebyamaguzi byakusasula ku yintaneti
Ali Mivule
May 15th, 2015
Ekitongole ekivunanyizibwa ku mutindo gw’ebintu mu ggwanga kitongozza enkola y’okusasula emisolo gy’ebyamaguzi ebiva ebweru weggwanga ku yintaneti. Akulira ekitongole kino Ben Mayindo agamba bakufissa kumpi obukadde nga 100 ezibadde zisasanyizibwa ku mpapula ezetaagisa okuyisamu ebyamaguzi buli mwaka. Agamba era kino kyakukendeeza ku misoso egirina okuyitibwamu […]
Bannayuganda tebagaala kugula dikooda
Ali Mivule
April 29th, 2015
Yadde nga nsalessale w’okujjako TV ezitaliiko dikooda atuuse, abantu bango tebafuddeeyo kuzigula Abatunda dikooda zino mu ggwanga bagamba nti abantu bakyagaanye okuzigula era ng’eggwanga terinnaba kwetegeka kukyuusa yadde nsalessale wa nga 17 omwezi gw’omusanvu. Kitunzi wa Star Time Aldrine Nsubuga agambye nti abantu bamanyiira nti […]
Akatale ke Gulu gafudde tekannaba kutongozebwa
Ali Mivule
April 20th, 2015
Embuyaga eyamanyi ebanduddeko akasolya k’akatala k’e Gulu akakyazimbibwa nga era kabalindiridde mukulembeze w’eggwanga Yoweri Museveni okukaggulawo mu butongole ku nkomerero y’omwezi guno. Kino kizze tewanayita na wiiki nga abakulira municipaali ye Gulu kyebajje bazire akatale kano nga bagamba baakazimbye mungeri ya gadibe ngalye nga era […]
Ab’omu kiyembe bakaaba misolo
Ali Mivule
April 8th, 2015
Abasuubuzi mu kibuga kampala basabye ab’ekitongole ekiwooza ekya Uganda revenue Authority okugereka emisolo nga basinziira ku bizinensi ki. Abasuubuzi okuva mu kiyembe beebakoze okusaba kuno bwebabadde basisinkanye abakugu okuva mu kitongole ekiwooza. Abamu ku basuubuzi betwogeddeko nabo bagamba nti emisolo gimala gagerekebwa gyebigweera nga gikosezza […]
Abasuubuzi beeyawudde
Ali Mivule
March 16th, 2015
Abasuubuzi mu katale ke Wandegeya basobeddwa oluvanyuma lw’okulonda kwabwe okulangirirwa nti kumenya mateeka Ssentebe w’akatale kano Jonathan Gitta agambye nti bakyetegereza nkalala z’abasuubuzi okumanya abatuufu abaneetaba mu kulonda Wabula bbo abasuubuzi abategese okulonda kuno bagamba nti bagaala kulonda bakulembeze baabwe abanabatwala okukoma okwegayirira abo KCCA […]


text:
Taata yatandika okwoggerakwe nga agamba nti leka nkuwe etteeka eribunawonna nga lirina obuwuufu oba omulim munenenyo mubulamubwo lirino «Buli kintu kyo nnakktukuvu» bulikintu... enyanja, enkuba, emigga, emitti, ensosi, ebizimbe, ne bagandabo abasiramu.... byonna bitukuvu.
Bulikintu okutuusa lwekikyafuwala, okujjako.....
q Okujjako kiki?
- Okujjako ekibanga kikyafu mubutondebwakyo mubuwumbe bwakyo, mubwenyini bwakyo.
q Kiki ebeera ekikikyafu mubutonde bwakyo:?
- Ebintu kumi (10) ngenda bbikubalira kimu kukimu nga bwebigenda:
«1-2» omusulo gwomuntu nempitambi, nomusulo gwabuli kisolo nempitambiyakyo ekyo ekiri haramu okukirya ennyama yakyo, singa ekisolo ekyo kiba nomusayi ogukulukuta nga ekkapa nabwekityo ekitalina musayi gukulukuta neya nga kirina enyama.
q Omusayi ogukulukuta kyekki:
- Njogera ejjakuyitinga na mussomolino, era kirungi tukuweko ekitangala kukyo, tugamba ntikino ekisolo kirina omusayi oguttambula, singa omusayi gukivamu namanyi nga kimaze okusalibwako ate netugamba ntikino tekirina musayigutambu la singa omusayi ogukivamu gutonya butonnya nga kisaliddwako nga ekyenyanja.
3- Ekifu mubisolo ebirina omusayi ogukulukuta newankubaddenga kiba halal okukirya, nabwekityo ebiyungo byakyo ebiramu ebuku tuddwa kukyo,
q Ekifu kyekiriwa:?
- Buli kyo nna ekifa nga tekisali ddwako muma teeka gashariya mubusiram (ekifudde obukalaga).
q Ekyokulabirako:
- Ekisolo ekifudde obulwadde, oba accedent oba okusalibwako awatali sharia, ebyobyonna biba bifudde bukalaga.
q Omuntu bwaba afudde abaffe omubirigwe gufuuka najisi:
- Yye okujjako shahiidi noyo gwebanazi zza kulwomuteekako ekibonerezo kya mateeka obanga kibonerezo kyakutta muntu.
q Abaffe omulala atali abobombi asigala mukyafu:?
- Nedda wabula omubiri gwomufu ngamusiramu gutnkula naggunaaza emirundi esatu ejo gye nzija okukunnyonyola mussomo erinaddako.
4- MANIYYI - amazzi gomuntu agazala, namazzi gabulikisolo ekirina omasayi ogukulukuta, newanku baddenga ekisolo ekyo kiriibwa enyamayakyo amazzigabyo gaba najisi.
5- Omusayi okuvudde mumubiri gwomuntu nga guli bweru, nogwo oguvudde bulimukisolokyonna ekirina omusayi ogukulukuta.
q Ate omusayi gwekisolo ekitalina musayi gukulukuta:?
- Gwo mutukuvu nga ogwekyenyanja.
6- Embwa eyo kubukala nebiyungo byomubiri gwayo nnamu oba mfu.
7- Embizzi eyokubukalu nebiyungo byomubiri gwa yo nga nnamu oba mfu.
q Embwe ne mbizzi ezokuluzzi munyanja...:?
- Byombi bitukuvu.
8- omwenge nebikamulwa nga bitamiiza.
9- omukafiiri mulam oba mufu atali mumasiya oba omuya huudi oba omumajuusi.
10- Entuuyo zekisolo ekirya bbi womuntu,
Ebyo ebintu ekkumi byonna bikyafu mubutonde bwabyo, ate najisi yabyo ejjulukuka negenda kubintu ebirala nga byekonyeeko
singa bibako oluzzizzi.
q Bwewaba tewali luzzizzi wakatiwabyo byombi:?
- Bwewatabawo luzzizzi najisi tejjulukuka kubanga tejjulukuka bwebeera mbisi oba okubawo omusulo omwerere.
q Abaffee omusulo nempitambi yebisolo ebyo ebiriibwa enyamayabyo nga ente, nembuzi ne nkoko nobunyonyi nemiteeko gyabwo emyawukamu guba mutukuvu obanedda najisi:
- Bitukuvu.
q Ate ebifisse bya kamunye:?
- Byobiba bitukuvu.
q Ate ebyoya byekifudde nebiviiri, ne njala namayembe namagumba, ne bibojja, ne bikakampulo:
- Byonna bitukuva.
q Ate enyama Jetugula netulabako omusayi tujirye?
- Ogwomusayi gubamutukuvu.... nabuli musayi ogusigala nga m utukuvu teguli najisi.
q Ate bbi wemfukuzi ne mmese:
- Abannajisi era simutukuvu
kati nkomekkereza netteeka eribuna era lirina omugaso munene mubulamu bwo:
1) Etteeka erisooka: Buli kintu ekibadde ekitukukuvu mubiseera ebiyise ate nobusabusamukyo, abaffe kikyafuwadde oluvanyumalwekyo oba kisigaddeku butukuvu bwakyo obwasose ekyo kibakitukuvu.
q Mpayo kwekizampo:
- Pillow gyewesigikako ebadde ntukuvu okusooka ate kati obusabusa, abaffe etuuseko najisi nekya fuwala oba nedde ekyali ntukuvu: ogamba nti ekyali ntukuvu.
2) Etteeka elyokubiri: Bulikintu kyonna nga kibadde kikyafu mukusooka ate oluvanyuma nobusa busamu mukutukula kwakyo abaffe nkitukuzza oba kisigadde kubutukuvu bwakyo o kwasose: ekyo kiba najisi.
q Okugezanga omukonogwo gubadde mukyafu okuso ka, oluvanyuma noobuusa mubutukuvu bwakgwo..
ogamba nti omukono gwange munajisifu.
3) Etteeka elyokusatu: Bulikintu kyonna kyotamanyi mbeera yakyo eyasose, kibadde kikyafu oba kiyonjo:
q Ekyokulabirako: amazzi nga gali mukyombo nota manya gabadde makyafu okusooka oba mayonjo:
- Amazzi ago gaba matukuvu.
4) Etteeka elyokuna: Bulikintu kyolinamu okubuusa mukyo, abaffe kituuseko najisi nekikyafuwaza oba tekituuseko, mukiseera ekyo tekye tagisa kunonyereza olyoke olye ekintu ekyo, wabula ogamba nti kitu kuvu, awatali kunonyereza newadndubassenga okunon nyereza kwangu gyoli.
q Ekyokulabirako: olugoyelwo lubadde lutukuvu okusooka eranga olimwekakafu mulwo, naye kati obuusa mukukyafuwala kwaalwo abaffe omusulo gulukonye eko nelwononeka oba lusigadde lutukuvu nga bwe rwabadde: mukiseera ekyo ogamba nti tekyetagisa kunonye reza lugoyelwo, nakunonyereza kubuwufu bwamusulo mulugoye, wabula ogamba bugambi nti olugoye lwange lutukuvu.


text:
Bino wandyagadde okubisoma mu %%?
Bayibuli Eri ku Mukutu Gwaffe | ENKYUSA EY'ENSI EMPYA EY'EBYAWANDIIKIBWA EBITUKUVU
Bino wandyagadde okubisoma mu %%?
4 Ekyo bwe kiba bwe kityo, tugambe nti jjajjaffe Ibulayimu yafuna ki?
2 Singa Ibulayimu yayitibwa mutuukirivu olw’ebikolwa bye, yandibadde alina ky’asinziirako okwenyumiriza, naye si mu maaso ga Katonda.
3 Ekyawandiikibwa kigamba ki? “Ibulayimu n’akkiririza mu Yakuwa n’abalibwa okuba omutuukirivu.”+
4 Omuntu akola, empeera gy’aweebwa tetwalibwa ng’ekisa eky’ensusso ekimulagiddwa, wabula ng’ebbanja eririna okumusasulwa.
5 Ku luuyi olulala, omuntu atakola naye ng’akkiririza mu Oyo ayita omwonoonyi omutuukirivu, abalibwa okuba omutuukirivu olw’okukkiriza kwe.+
6 Era Dawudi ayogera ku ssanyu ly’omuntu Katonda gw’abala ng’omutuukirivu awatali bikolwa. Agamba nti:
7 “Balina essanyu abasonyiyiddwa ebikolwa byabwe ebibi era abaggiddwako ebibi byabwe;
8 alina essanyu omuntu Yakuwa gw’atalibalira kibi kye.”+
9 Essanyu lino lifunibwa bakomole bokka, oba n’abatali bakomole?+ Tugamba nti: “Ibulayimu yabalibwa okuba omutuukirivu lwa kukkiriza.”+
10 Yali mu mbeera ki bwe yabalibwa okuba omutuukirivu? Nga mukomole oba nga si mukomole? Nga tannakomolebwa, so si ng’amaze okukomolebwa.
11 Katonda yamulagira okukomolebwa ng’akabonero+ akalaga obutuukirivu olw’okukkiriza kwe yalina nga tannakomolebwa, asobole okubeera kitaawe w’abo bonna abalina okukkiriza+ nga si bakomole, nabo basobole okubalibwa ng’abatuukirivu;
12 era asobole okubeera kitaawe w’abakomole, kyokka si bakomole bokka, naye era n’abo abooleka okukkiriza ng’okwo jjajjaffe Ibulayimu+ kwe yalina nga si mukomole.
13 Ibulayimu n’ezzadde lye baaweebwa ekisuubizo ky’okusikira ensi+ olw’obutuukirivu bwe yafuna olw’okukkiriza so si olw’amateeka.+
14 Bwe kiba nti abo abanywerera ku mateeka be basika, okukkiriza kuba tekugasa era n’ekisuubizo kiba kiggiddwawo.
15 Ekituufu kiri nti, Amateeka galeeta obusungu bwa Katonda,+ naye awataba mateeka tewaba kwonoona.+
16 Eyo ye nsonga lwaki ekisuubizo ekyo kyaweebwa lwa kukkiriza kiryoke kibe nga kyesigamye ku kisa eky’ensusso,+ ezzadde lye lyonna liryoke libe n’ekisuubizo ekyo,+ si abo bokka abanywerera ku Mateeka naye era n’abo abanywerera ku kukkiriza kwa Ibulayimu, kitaffe ffenna.+
17 (Nga bwe kyawandiikibwa nti: “Nkulonze okubeera kitaawe w’amawanga mangi.”)+ Kino kyaliwo mu maaso ga Katonda gwe yali akkiririzaamu, azuukiza abafu era ayogera ku bintu ebitaliiwo ng’ebiriwo.
18 Yalina essuubi era yali akkiriza nti ajja kufuuka kitaawe w’amawanga amangi, wadde nga tewaaliwo kisinziirwako kuba na ssuubi eryo. Yali akkiririza mu ekyo ekyayogerwa nti: “Ezzadde lyo bwe liriba bwe lityo.”+
19 Wadde nga teyaddirira mu kukkiriza, yalowooza ku mubiri gwe ogwali ng’ogufudde (kubanga yali aweza emyaka nga 100),+ era yalowooza ne ku ky’okuba nti Saala yali tazaala.+
20 Naye olw’ekisuubizo kya Katonda, teyaddirira mu kukkiriza, naye yafuuka wa maanyi olw’okukkiriza kwe, n’agulumiza Katonda,
21 era yali mukakafu ddala nti Katonda yali asobola okutuukiriza kye yasuubiza.+
22 Bwe kityo “n’abalibwa okuba omutuukirivu.”+
23 Kyokka ekigambo “n’abalibwa” tekyawandiikibwa ku lulwe yekka,+
24 naye era ne ku lwaffe abajja okubalibwa ng’abatuukirivu, kubanga tukkiriza Oyo eyazuukiza Yesu Mukama waffe okuva mu bafu.+
25 Yaweebwayo ku lw’ebibi byaffe+ era n’azuukizibwa, Katonda asobole okutuyita abatuukirivu.+
Weereza Abalala
Weereza Abalala
ENKYUSA EY'ENSI EMPYA EY'EBYAWANDIIKIBWA EBITUKUVU
Abaruumi 4
Luganda
Soma Bayibuli ku Intaneeti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg


text:
Chapter 1
1 Ekigambo kya Mukama ekyajjira Zeffaniya mutabani wa Kuusi, mutabani wa Gedaliya, mutabani wa Amaliya, mutabani wa Kezeekiya, mu mirembe gya Yosiya mutabani wa Amoni, kabaka wa Yuda.
2 Ndizikiririza ddala byonna okuva ku maaso g'ensi, bw'ayogera Mukama.
3 Ndimalawo omuntu n'ensolo; ndizikiriza ennyonyi ez'omu bbanga n'ebyennyanja ebiri mu nnyanja, n'enkonge wamu n'ababi: era ndimalawo abantu okuva ku maaso g'ensi, bw'ayogera Mukama.
4 Era ndigololera ku Yuda omukono gwange ne ku abo bonna abali mu Yerusaalemi; era ndimalawo ekitundu kya Baali ekifisseewo okuva mu kifo kino, n'erinnya lya Bakemali wamu ne bakabona;
5 n'abo abasinziza eggye ery'omu ggulu ku nnyumba waggulu; n'abo abasinza, abalayirira Mukama nga balayira Malukamu;
6 n'abo abazze ennyuma obutagoberera Mukama; n'abo abatanoonyanga Mukama newakubadde okumubuuza.
7 Bunira awali Mukama Katonda: kubanga olunaku lwa Mukama luli kumpi: kubanga Mukama ategese ssaddaaka, atukuzizza abagenyi be.
8 Awo olulituuka ku lunaku Mukama kw'aliweerayo ssaddaaka ndibonereza abakungu n'abaana ba kabaka n'abo bonna abambadde ebyambalo ebinnaggwanga.
9 Awo ku lunaku olwo ndibonereza abo bonna ababuuka ku mulyango, abajjuza ennyumba ya mukama waabwe ekyejo n'obulimba.
10 Awo ku lunaku luli, bw'ayogera Mukama, walibaawo eddoboozi ery'okuleekaana eriva ku mulyango ogw'ebyennyanja, n'okuwowoggana okuva mu luuyi olw'okubiri, n'okubwatuuka okunene okuva ku nsozi.
11 Muwowoggane, mmwe abali mu Makutesi, kubanga abantu bonna aba Kanani zibasanze: n'abo abeebinikanga ffeeza bazikiridde.
12 Awo olulituuka mu biro ebyo nditaganjula Yerusaalemi n'ettabaaza; era ndibonereza abasajja abatesengezze ebbonda lyabwe, aboogera mu mutima gwabwe nti Mukama talikola bulungi so talikola bubi.
13 N'obugagga bwabwe bulifuuka munyago, n'ennyumba zaabwe matongo; weewaawo, balizimba ennyumba naye tebalizituulamu; era balisimba ensuku ez'emizabbibu naye tebalinywa mwenge gwamu.
14 Olunaku olukulu olwa Mukama luli kumpi, luli kumpi era lwanguwa mangu nnyo, eddoboozi ery'olunaku lwa Mukama; omusajja ow'amaanyi alikaabira eyo ng'aliko obuyinike bungi.
15 Olunaku olwo lunaku lwa busungu, lunaku lwa buyinike n'okulaba ennaku, lunaku lwa kuziikirako n'okulekebwawo, lunaku lwa kizikiza n'ekikome, lunaku lwa bire n’ekizikiza ekikutte,
16 lunaku lwa kkondeere n'okulawa, eri ebibuga ebiriko enkomera n'eri ebigo ebigulumivu.
17 Era ndireeta obuyinike ku bantu, batambule ng'abazibe b'amaaso, kubanga bayonoonye Mukama: n'omusaayi gwabwe gulifukibwa ng'enfuufu, n'omubiri gwabwe ng'obusa.
18 Effeeza yaabwe teriyinza kubawonyeza ku lunaku olw'obusungu bwa Mukama newakubadde ezaabu yaabwe; naye ensi yonna omuliro ogw'obuggya bwe guligyokya: kubanga alimalawo, weewaawo, alimalirawo ddala n'entiisa abo bonna abali mu nsi.


text:
Yabategeezezza nti bakansala beetegeke okusalawo oludda kwe bagenda okuyimirira.
“Mwenna abamanyi nti mwalondebwa bantu okubakolera ku byetaago byabwe mu kibuga mwetegeke okudda ku ludda lwange. Abalala abayuugayuuga nnammwe mwetegekere okusanga akaseera akazibu, ” Lukwago bwe yabalabudde eggulo, mu lukiiko olwatudde ku City Hall.
Lwetabiddwaamu omumyuka wa dayirekita Samuel Sserunkuuma n’abakulira ebitongole eby’enjawulo mu KCCA.
“Omwaka guno enkiiko zijja kuba ntono kuba ebigenda okuddako tewali abimanyi. Nze siri mwetegefu kukolera mu kitongole mwe sirina buyinza. Palamenti egenda kutandikira ku bbago lya KCCA era buli omu wano amanyi kye twasalawo nti twasaba dda baliggyeyo era kye tulina okusibirako,” Lukwago bwe yagambye.
EBYATEESEDDWAAKO
Lukwago yasabye lipooti ekwata ku batemi b’ennyama abakozesa eddagala ely’obulabe omuli n’erikola ku bafu mu nnyama.
Okulira ebyobulamu Dr. Daniel Okello yategeezezza nti kitufu abamu ku batemi b’ennyama bakozesa ebiragala eritakkirizibwa.
“Gavumenti etaddewo akakiiko akatuulako aba KCCA, abakola ku mutindo gw’ebintu (UNBS), abakola ku ddagala, minisitule y’obulimi, n’abakulira ebyeddagala (NDA),” Okello bwe yagambye.
Olukiiko lwebazizza kkampuni ya New Vision Group efulumya ne Bukedde okulwanirira abantu era bakansala ne banenya abakozi ba KCCA obutayanguwa kuzuula bulabe buli mu kutunda nnyama erimu eddaggala.
Bakansala Alice Amony, Moses Mugisha Okwera, Kennedy Okello, Faridah Nakabugo ne Murushid Buwembo, baategeezezza ng’abakozi ba KCCA bwe battakoz kimala ne basalawo bongere amaanyi mu kukebera ennyama n’okukwata abeenyigira mu bikolwa by’ettemu nga batunda ennyama eriko obutwa.


text:
Chapter 1
1 Ebigambo eby'Omubuulizi, mutabani wa Dawudi, kabaka mu Yerusaalemi.
2 Obutaliimu obusinga obutaliimu bwonna, bw'ayogera Omubuulizi; obutaliimu obusinga obutaliimu bwonna, byonna butaliimu.
3 Magoba ki omuntu gaggya mu mulimu gwe gwonna gw'akola wansi w'enjuba?
4 Emirembe emirala gigenda, n'emirembe emirala gijja; ensi n'ebeerera awo ennaku zonna.
5 Era n'enjuba evaayo, enjuba n'egwa, n'eyanguwa okugenda mu kifo kyayo gy'eva.
6 Empewo egenda eri obukiika obwa ddyo, n'ekyukira obukiika obwa kkono; ekyukakyuka buli kaseera mu kutambula kwayo, empewo n'edda nate mu kwetooloola kwayo.
7 Emigga gyonna gigenda mu nnyanja, naye ennyanja tejjula; mu kifo emigga gye gigenda eyo gye gigenda nate.
8 Ebintu byonna bijjudde obukoowu; omuntu tayinza kubwogera: eriiso terikkuta kulaba, so n'okutu tekukkuta okuwulira.
9 Ekyaliwo kye kinaabangawo; n'ekyo ekyakolebwanga kye kinaakolebwanga: so tewali kintu kiggya wansi w'enjuba.
10 Waliwo ekintu abantu kye boogerako nti Laba, kino kiggya? kyamala okubaawo mu mirembe egyatusooka.
11 Tewali kujjukira mirembe egy'edda; so tewaliba kujjukira mirembe gya luvaanyuma egigenda okujja mu abo abaliddawo.
12 Nze Omubuulizi nali kabaka wa Isiraeri mu Yerusaalemi.
13 Awo ne nzisaayo omutima gwange okunoonya n'okukenneenya o1w'amagezi byonna ebikolebwa wansi w'eggulu: bwe bubalagaze obungi Katonda bwe yawa abaana b'a bantu okubaluma.
14 Nalaba emirimu gyonna egikolebwa wansi w'enjuba; era, laba, byonna butaliimu na kugoberera mpewo.
15 Ekikyamye tekiyinzika kuluŋŋamizibwa: n'ekyo ekitatuuka tekibalika.
16 Nateesa n'omutima gwange nze nga njogera nti Laba, neefunidde amagezi mangi okukira bonna abansooka mu Yerusaalemi: weewaawo, omutima gwange gwalaba nnyo amagezi n'okumanya.
17 Ne nzisaayo omutima gwange okumanya amagezi n'okumanya eddalu n'obusirusiru: nalaba nga n'ekyo kwe kugoberera empewo.
18 Kubanga mu magezi amangi mulimu obuyinike bungi: n'oyo ayongera okumanya ayongera okulaba ennaku.


text:
ESSUULA 71
Abafalisaayo Batiisatiisa Omusajja Eyali Omuzibe w’Amaaso
ABAFALISAAYO BATIISATIISA OMUSAJJA AZIBUDDWA AMAASO
ABAKULEMBEZE B’EDDIINI BAZIBE B’AMAASO
Abafalisaayo tebayinza kukikkiriza nti Yesu yazibudde amaaso g’omusajja eyazaalibwa nga muzibe, era basalawo okuyita bazadde be. Bazadde b’omusajja oyo bakimanyi nti kati bayinza “okugobebwa mu kkuŋŋaaniro.” (Yokaana 9:22) Singa ekyo kibaawo, abantu bangi baba bagenda kubakyawa era kiba kigenda kubakosa nnyo mu by’enfuna.
Abafalisaayo babuuza ebibuuzo bibiri. Babuuza nti: “Ono ye mwana wammwe gwe mugamba nti yazaalibwa muzibe? Olwo kizze kitya okuba nga kati alaba?” Bazadde be baddamu nti: “Tumanyi nti ono mwana waffe era nti yazaalibwa muzibe. Naye eky’okuba nti amaaso ge kati galaba, tetumanyi kwe kyavudde, era n’oyo eyagamuzibula tetumumanyi.” Ne bwe kiba nti mutabani waabwe oyo yali ababuulidde engeri gye yawonyezeddwamu, beegendereza ebyo bye boogera nga baddamu Abafalisaayo. Bagamba nti: “Mumubuuze. Muntu mukulu; asobola okweyogerera.”—Yokaana 9:19-21.
Bwe kityo, Abafalisaayo baddamu okuyita omusajja eyazibuse amaaso era ne batandika okumutiisatiisa nga bagamba nti balina obujulizi obulaga nti Yesu muntu mubi. Bamugamba nti: “Gulumiza Katonda; tumanyi nti omuntu oyo mwonoonyi.” Omusajja oyo abaddamu nti: “Oba mwonoonyi, nze simanyi. Kye mmanyi kiri nti, nnali muzibe naye kati ndaba.”—Yokaana 9:24, 25.
Abafalisaayo tebaagala kuva ku nsonga eyo, era babuuza omusajja oyo nti: “Kiki kye yakukola? Yazibula atya amaaso go?” Omusajja oyo ayoleka obuvumu n’abagamba nti: “Nnababuulidde dda naye ne mutawuliriza. Lwaki mwagala okukiwulira nate? Nammwe mwagala kufuuka bayigirizwa be?” Nga basunguwavu, Abafalisaayo bamugamba nti: “Oli muyigirizwa wa musajja oyo, naye ffe tuli bayigirizwa ba Musa. Tumanyi nti Katonda yayogera ne Musa, naye omusajja ono tetumanyi gy’ava.”—Yokaana 9:26-29.
Omusajja oyo yeewuunya nnyo Abafalisaayo n’abagamba nti: “Kyewuunyisa okuba nti temumanyi gy’ava ate nga yanzibula amaaso.” Oluvannyuma ayogera ku bantu ba ngeri ki Katonda b’awuliriza era b’asiima. Agamba nti: “Tumanyi nti Katonda tawuliriza boonoonyi, naye singa omuntu yenna aba ng’atya Katonda era ng’akola by’ayagala, oyo gw’awuliriza. Okuva edda tekiwulirwangako nti waliwo omuntu yenna eyali azibudde amaaso g’omuntu eyazaalibwa nga muzibe.” Awunzika ng’agamba nti: “Singa omusajja ono tava eri Katonda, teyandisobodde kukola kintu kyonna.”—Yokaana 9:30-33.
Olw’okuba tebasobola kuwakanya bigambo bye, Abafalisaayo basalawo okufeebya omusajja oyo nga bamugamba nti: “Ggwe eyazaalibwa mu kibi oyigiriza ffe?” Oluvannyuma bamugoba.—Yokaana 9:34.
Yesu bw’awulira ebyo ebibaddewo, asisinkana omusajja oyo n’amubuuza nti: “Okkiririza mu Mwana w’omuntu?” Omusajja oyo amuddamu nti: “Y’ani oyo ssebo mmukkiririzeemu?” Yesu amugamba butereevu nti: “Omulabye, era mu butuufu y’oyo ayogera naawe.”—Yokaana 9:35-37.
Omusajja oyo agamba Yesu nti: “Mukama wange, mmukkiririzaamu.” Ng’alaga nti amukkiriza era nti amussaamu ekitiibwa, omusajja oyo avunnamira Yesu era Yesu n’agamba nti: “Nnajja ku nsi abantu basalirwe omusango, abo abatalaba balabe, n’abo abalaba bazibe amaaso.”—Yokaana 9:38, 39.
Abafalisaayo abaliwo nga Yesu ayogera ebigambo ebyo, bakimanyi nti si bazibe ba maaso. Kati ate olwo obuvunaanyizibwa bwe balina obw’okuluŋŋamya abantu mu by’omwoyo? Babuuza Yesu nti: “Naffe tuli bazibe?” Yesu abagamba nti: “Singa mubadde bazibe temwandibadde na kibi. Naye olw’okuba mugamba nti, ‘Tulaba,’ ekibi kyammwe kibasigalako.” (Yokaana 9:40, 41) Singa Abafalisaayo tebabadde bayigiriza mu Isirayiri, bwe bandigaanye okukkiriza Yesu nga Masiya, kyandibadde kitegeerekeka. Naye olw’okuba bamanyi Amateeka, okugaana okumukkiriza, kibi kya maanyi.


text:
EBIKWATAGANA N’EBIRI KUNGULU
Olutalo Olwakyusa Ensi
Ekyasa kimu emabega, abavubuka bukadde na bukadde baagenda mu lutalo. Baali beesunga okulwana olutalo olwo olw’okuba baalina mwoyo gwa ggwanga. Mu 1914, omujaasi omu Omumerika eyali nnakyewa yawandiika nti: “Ndi musanyufu nnyo era nneesunga okugenda mu lutalo luno.”
Naye mu kiseera kitono, essanyu lyabwe lyafuuka nnaku. Tewali yali alowooza nti amagye ago ag’amaanyi gandimaze emyaka mingi nga galwanira mu Bubirigi ne mu Bufalansa. Olutalo olwo lumanyiddwa nga ssematalo eyasooka.
Ssematalo eyasooka yafiiramu abantu bangi nnyo. Kiteeberezebwa nti abantu obukadde nga 10 be baalufiiramu, ate abantu obukadde nga 20 baafuna ebisago eby’amaanyi. Abakulembeze b’amawanga ga Bulaaya baalemererwa okugonjoola ebizibu ebyaviirako olutalo olwo. N’okusingira ddala, olutalo olwo lwakosa nnyo ensi. Lwakyusa ensi ne kiba nti n’okutuusa leero tukyayolekagana n’ebizibu ebyava mu lutalo olwo.
ENSOBI EZAAVIIRAKO OLUTALO
Olutalo olwo lwava ku nsobi ez’amaanyi ezaakolebwa abakulembeze b’amawanga ga Bulaaya. Ekitabo ekiyitibwa The Fall of the Dynasties
Nga wayiseewo wiiki ntono nnyo oluvannyuma lw’okutemula omulangira wa Austria, amawanga mangi mu Bulaaya gaatandika okulwana olutalo lwe gaali gateetegekedde. Nga waakayita ennaku ntono, omukulembeze wa Bugirimaani yabuuzibwa nti: “Olutalo luvudde ku ki?” Nga yenna munakuwavu, yaddamu nti: “Kale singa twamanya.”
Abakulembeze b’amawanga abaasalawo obubi baali tebamanyi byandivudde mu lutalo olwo. Naye abajaasi abaali mu lutalo baakiraba nti abakulembeze baabwe ab’amawanga baabawaayo battibwe, abakulembeze baabwe ab’amadiini baabalimba, era nti abaduumizi baabwe baabalyamu olukwe. Mu ngeri ki?
Abakulembeze b’amawanga baasuubiza nti olutalo olwo lwali lugenda kuleetawo enkyukakyuka ennungi ku nsi. Omukulembeze wa Bugirimaani yagamba nti: ‘Tulwana okukuuma ebintu byaffe, obuwangwa n’ennono bajjajjaffe bye baalwanirira, n’okuba n’ebiseera eby’omu maaso ebirungi.’ Pulezidenti wa Amerika Woodrow Wilson yagamba nti olutalo olwo lwali lugenda “kusobozesa ensi okubaamu enfuga eya demokulasiya.” Ate mu Bungereza abantu baali balowooza nti “olutalo olwo lwe lwali lugenda okukomya entalo zonna.” Naye ebyo byonna tebyatuukirira.
Abakulembeze b’amadiini baawagira nnyo olutalo olwo. Ekitabo ekiyitibwa The Columbia History of the World kigamba nti: “Abakulembeze b’amadiini abandibadde bayigiriza abantu Bayibuli ate be baabakubiriza okugenda mu lutalo. Olutalo olwo lwaleetawo obukyayi obw’amaanyi wakati w’amawanga.” Ate era abakulembeze b’amadiini baasiga obukyayi mu bantu mu kifo ky’okubakubiriza okwagalana. Ekitabo ekirala ekiyitibwa A History of Christianity kigamba nti: “Abakulembeze b’amadiini baatumbula mwoyo gwa ggwanga mu kifo ky’okunywerera ku ebyo Bayibuli by’egamba. Abajaasi ab’enzikiriza ez’enjawulo ez’Ekikristaayo baakubirizibwa okuttiŋŋana mu linnya ly’Omulokozi waabwe.”
Abaduumizi b’amagye baagamba abajaasi baabwe nti olutalo olwo baali ba kuluwangula mu bbanga ttono nnyo. Naye okwo tekwali kumenya mu jjenje kkalu nga bwe baali balowooza, kubanga abo be baali balwanagana nabo baali ba maanyi nnyo. Abajaasi bukadde na bukadde battibwa, era munnabyafaayo omu yagamba nti olutalo olwo “lwe lukyasinze okulumya n’okweraliikiriza abantu.” Wadde ng’abajaasi bangi nnyo baali bafa, abaduumizi b’amagye beeyongeranga kuduumira bajaasi baabwe okulwana. Tekyewuunyisa nti abajaasi bangi baatuuka n’okujeemera abaduumizi baabwe.
Ssematalo eyasooka yakosa atya abantu? Omu ku baazirwanako yagamba nti: “Olutalo olwo . . . lwayonoona endowooza n’empisa z’abantu ab’omulembe ogwo.” Mu butuufu, olutalo olwo lwayawulayawula mu mawanga agatali gamu. Oluvannyuma lw’olutalo olwo, wazze wabaawo entalo ez’amaanyi nnyingi era ng’ekyasa ekyo kye kikyasinze okubaamu okuyiwa omusaayi. Okuviira ddala mu kiseera ekyo, wazze wabaawo obwegugungo.
Lwaki olutalo olwo lwakyusa nnyo ensi? Lwaki lwali lwa njawulo ku ntalo endala zonna? Eby’okuddamu mu bibuuzo ebyo bisobola okutuyamba okumanya ebinaabaawo mu biseera eby’omu maaso?


text:
1. ENGESHO ZIBI KIKI? Engesho zibi ziba bisibu ebisibukwamu amafu, nizo zileta orushengo omu myoyo yabantu.
2. EMIZE EBA ENGAHAI? Emize eba nyingi kyonka enkuru eba mushanju. Niyegi: Eikuru, Obukoma, Obusiyani, Eihagiko, Omururu, Ekiniga, N'obunafu.
3. EIKURU KIKI?
EIkuru nigwo muze ogutuma omuntu kwehaisiriza, kwetwalika oburungi bwe nebirungi bye, ebyainabyo okwobona oti bye nyabwe okwo bili bitiirano bta Mungu.
4. EIKURU LUSIBUKWAMU MAFU KI?
Eikuru lisibukwamu; okugaya banu, kwetungunika, kuzibitana bwangu, nebindi bityo.
5. EIKURU LITAMBWAKI?
Litambwa engesho yobwetohya
6. OBUKOMA KIKI?
Obukoma nigwo muze ogusindika omuntu kugonza ebintu byensi okushaguliraine, gumugiza obujumbo omu byara, obutataishuraho kantu aha bye.
7. OBUKOMA BUSIBUKWAMU MAFU KI?
Busibukwamu: obutetaho Mungu, obulyomejanyi, obushuma, obwimi, nobulya-mabanja.


text:
Ennyanjula yʼEkitundu 10
Yakuwa ye Kabaka ow’oku ntikko. Okuva edda n’edda azze ayoleka obuyinza bwe era ajja kweyongera okubwoleka. Ng’ekyokulabirako, yanunula Yeremiya mu kinnya kye yali asuuliddwamu. Yawonya Saddulaaki, Mesaki, ne Abeduneego okuva mu muliro, era yakuuma Danyeri n’ataliibwa mpologoma. Yakuwa yakuuma Eseza era n’amukozesa okuwonyaawo eggwanga ly’Abayisirayiri. Yakuwa tajja kuleka bintu bibi kweyongera kubaawo mirembe na mirembe. Obunnabbi obukwata ku kifaananyi ekinene n’omuti omunene bulaga nti mu kiseera ekitali kya wala Obwakabaka bwa Yakuwa bujja kumalawo ebintu ebibi byonna era bufuge ensi yonna.
MU KITUNDU KINO
Yakuwa Atuma Yeremiya Okubuulira
Ebyo Yeremiya bye yayogera byanyiiza nnyo abakadde.
Yerusaalemi Kizikirizibwa
Abantu b’omu Yuda beeyongera okusinza bakatonda ab’obulimba, bwe kityo Yakuwa tabanunula.
Abalenzi Bana Abaagondera Yakuwa
Abalenzi bana abaggibwa mu Yuda bamalirivu okusigala nga beesigwa eri Yakuwa, wadde nga bali mu lubiri e Babulooni.
Obwakabaka Obulibeerawo Emirembe n’Emirembe
Danyeri annyonnyola amakulu g’ekirooto kya Nebukadduneeza.
Tebaavunnamira Kifaananyi
Saddulaaki, Mesaki, ne Abeduneego baagaana okuvvunnamira ekifaananyi kya Kabaka ekya zzaabu.
Obwakabaka Obulinga Omuti Omunene
Ekirooto Nebukadduneeza kye yaloota kyali kikwata ku biseera bye eby’omu maaso.
Ebigambo Biwandiikibwa ku Kisenge
Ebigambo ebyewuunyisa byalabika ddi ku kisenge, era byalina makulu ki?
Danyeri Asuulibwa mu Kinnya ky’Empologoma
Sabanga Yakuwa buli lunaku nga Danyeri bwe yakolanga!
Eseza Ayamba Abantu Be Okuwonawo
Wadde nga yali mugwira era nga bazadde be bombi baafa, Eseza yafuuka nnaabakyala.
Ezera Yayigiriza Abantu Amateeka ga Katonda
Abayisirayiri baawuliriza Ezera era ne beeyama eri Katonda.
Bbugwe wa Yerusaalemi
Nekkemiya yakimanya nti abalabe baali bateekateeka okubalumba. Lwaki teyatya?


text:
“Oteekwa Okwagala Muntu Munno nga Bwe Weeyagala Wekka”
“[Etteeka] ery’okubiri eririfaanana lye lino, ‘Oteekwa okwagala muntu munno nga bwe weeyagala wekka.’”
1, 2. (a) Yesu yagamba nti etteeka ery’okubiri ekkulu lye liruwa? (b) Bibuuzo ki bye tugenda okwetegereza?
OMUFALISAAYO omu bwe yali agezesa Yesu, yamubuuza nti: “Omuyigiriza, tteeka ki erisinga obukulu mu Mateeka?” Nga bwe twalaba mu kitundu ekyayita, Yesu yamuddamu nti ‘etteeka erisinga obukulu mu gonna era erisooka’ lye lino: “Oteekwa okwagala Yakuwa Katonda wo n’omutima gwo gwonna, n’obulamu bwo bwonna, n’amagezi go gonna.” Yesu yagattako nti: “Ery’okubiri eririfaanana lye lino: ‘Oteekwa okwagala muntu munno nga bwe weeyagala wekka.’”
2 Yesu yagamba nti tuteekwa okwagala muntu munnaffe nga bwe tweyagala ffekka. Naye ekyebuuzibwa kiri nti: Muntu munnaffe y’ani? Tuyinza tutya okulaga nti twagala bantu bannaffe?
MUNTU MUNNAFFE Y’ANI?
3, 4. (a) Lugero ki Yesu lwe yakozesa okuddamu ekibuuzo: “Muntu munnange y’ani”? (b) Omusamaliya omu yayamba atya Omuyudaaya eyagwa mu banyazi, ne bamukuba, era ne bamuleka ng’abulako katono okufa? (Laba ekifaananyi waggulu.)
3 Lowooza ku ebyo Yesu bye yagamba omusajja eyali yeetwala okuba omutuukirivu, eyamubuuza nti: “Muntu munnange y’ani?” Bwe yali amuddamu, Yesu yamugerera olugero lw’Omusamaliya omulungi. (Soma Lukka 10:29-37.) Mu lugero olwo, Yesu yayogera ku Muyudaaya omu eyagwa mu banyazi, ne bamukuba, era ne bamuleka ng’abulako katono okufa. Kabona Omuisiraeri awamu n’Omuleevi, be wandisuubidde nti bandimuyambye, baamulaba naye ne bamuyitako buyisi. Mu kifo ky’ekyo Omusamaliya ye yamuyamba, kyokka ng’ate mu kiseera ekyo Abayudaaya baali tebakolagana na Basamaliya.
4 Omusamaliya oyo omulungi yafuka amafuta n’omwenge ku biwundu by’Omuyudaaya oyo. Era yakwata ddinaali bbiri n’aziwa oyo alabirira ennyumba omusula abatambuze asobole okulabirira Omuyudaaya oyo. Ddinaali ebbiri omuntu yazifunanga oluvannyuma lw’okumala ennaku bbiri ng’akola. (Mat. 20:2) Bwe tulowooza ku ebyo byonna Omusamaliya oyo bye yakola okuyamba Omuyudaaya oyo, kiba kyangu okulaba ani ddala eyali muntu munne. Ebyo ebiri mu lugero lwa Yesu olwo biraga nti tusaanidde okufaayo ku bantu aba buli ngeri era tusaanidde okubaagala.
5. Akatyabaga bwe kaagwa mu kitundu ekimu, abaweereza ba Yakuwa baakiraga batya nti baagala bantu bannaabwe?
5 Tuli mu “nnaku ez’oluvannyuma” era abantu abasinga obungi beefaako bokka. Abantu bangi tebaagala ba luganda, bakambwe, era tebaagala bulungi. (2 Tim. 3:1-3) Ng’ekyokulabirako, mu Okitobba 2012 omuyaga ogw’amaanyi gwayita mu kibuga New York era ne guleka abantu bangi nga bali mu mbeera mbi. Mu kitundu ekimu ekyakosebwa ennyo, amasannyalaze gaavaako era abantu baali tebakyalina bintu ebikozesebwa mu bulamu obwa bulijjo. Mu kifo ky’okudduukirira abantu abaali bakoseddwa, abantu abamu baatandika kubba bubbi bintu byabwe. Kyokka obutafaananako bantu abo, Abajulirwa ba Yakuwa baakola enteekateeka okuyamba bakkiriza bannaabwe n’abantu abalala abaali mu kitundu ekyo. Abakristaayo bakola ebintu ng’ebyo olw’okuba baagala bantu bannaabwe. Biki ebirala bye tuyinza okukola okulaga nti twagala bantu bannaffe?
ENGERI GYE TUYINZA OKUKIRAGA NTI TWAGALA BANTU BANNAFFE
6. Omulimu gwaffe ogw’okubuulira gulaga gutya nti twagala bantu bannaffe?
6 Okuyamba abantu mu by’omwoyo. Kino tukikola nga tukozesa Ebyawandiikibwa okubabudaabuda. (Bar. 15:4) Tukiraga nti twagala bantu bannaffe nga tubabuulira amawulire amalungi ag’Obwakabaka. (Mat. 24:14) Mu butuufu, nkizo ya maanyi okubuulira abalala amawulire ago amalungi agava eri “Katonda awa essuubi”!
7. Bigambo ki Yesu bye yayogera ebiri mu Matayo 7:12, era mikisa ki gye tufuna bwe tukolera ku bigambo ebyo?
7 Okuyisa abalala nga bwe twandyagadde batuyise. Bwe yali ayigiriza abantu ku Lusozi, Yesu yagamba nti: “Ebintu byonna bye mwagala abalala okubakolanga, nammwe mubibakolenga; mu butuufu, kino Amateeka n’ebigambo bya Bannabbi kye bitegeeza.” (Mat. 7:12) Bwe tukolera ku bigambo bya Yesu ebyo nga tukolagana n’abalala, tuba tukiraga nti tukolera ku misingi egiri mu ‘Mateeka’ (okuva ku Olubereberye okutuuka ku Ekyamateeka) ne ku ‘bigambo bya Bannabbi’ (ebitabo by’obunnabbi ebiri mu Byawandiikibwa eby’Olwebbulaniya). Amateeka n’ebigambo bya bannabbi biraga nti Katonda awa omukisa abo abaagala abalala. Ng’ekyokulabirako, okuyitira mu nnabbi Isaaya, Yakuwa yagamba nti: “Mube benkanya era mukole eby’obutuukirivu . . . Alina essanyu omuntu akola bw’atyo.” (Is. 56:1, 2, NW) Bwe twagala bantu bannaffe era ne tubayisa nga bwe twandyagadde batuyise, tufuna emikisa mingi.
8. Lwaki tusaanidde okwagala abalabe baffe, era bwe tubaagala birungi ki ebiyinza okuvaamu?
8 Okwagala abalabe baffe. Yesu yagamba nti: “Mwawulira bwe kyagambibwa nti, ‘Olina okwagala munno naye okyawe omulabe wo.’ Naye mbagamba nti: Mweyongere okwagala abalabe bammwe era n’okusabira abo ababayigganya; mulyoke mubeere abaana ba Kitammwe ali mu ggulu.” (Mat. 5:43-45) Omutume Pawulo naye yagamba nti: “Omulabe wo bw’aba alumwa enjala, muwe eky’okulya; bw’aba alumwa ennyonta muwe eky’okunywa.” (Bar. 12:20; Nge. 25:21) Okusinziira ku Mateeka ga Musa, omuntu bwe yalabanga ensolo y’omulabe we ng’eri mu kabi yalina okugiyamba. (Kuv. 23:5) Okukola ekyo oluusi kyayambanga abantu abaali batakolagana bulungi okufuuka ab’omukwano. Ng’Abakristaayo ab’amazima, bwe tukiraga nti twagala abalabe baffe kiyinza okubaleetera okukyusa endowooza yaabwe. Mu butuufu, abamu ku bo bayinza n’okukkiriza amazima!
9. Kiki Yesu kye yayogera ku ky’okuba mu mirembe ne bakkiriza bannaffe?
9 Okufuba “okuba mu mirembe n’abantu bonna.” (Beb. 12:14) Mu bantu bonna mwe muli ne bakkiriza bannaffe, kubanga Yesu yagamba nti: “Bw’oba oleeta ekirabo kyo ku kyoto n’ojjukira nti muganda wo alina ky’akwemulugunyaako, leka ekirabo kyo mu maaso g’ekyoto, ogende otabagane ne muganda wo, oluvannyuma okomewo, oweeyo ekirabo kyo.” (Mat. 5:23, 24) Singa tukiraga nti twagala bakkiriza bannaffe era ne twanguwa okugonjoola obutategeeragana bwe tuba tufunye nabo, Katonda ajja kutuwa emikisa.
10. Lwaki tusaanidde okwewala okunoonya ensobi mu balala?
10 Okwewala okunoonya ensobi mu balala. Yesu yagamba nti: “Mulekere awo okusalira abalala omusango nammwe guleme okubasalirwa; kubanga nga bwe musala emisango, nammwe bwe mulisalirwa; ekipimo kye mukozesa okupimira abalala, nammwe kye balikozesa okubapimira. Kati olwo, lwaki otunuulira akasubi akali mu liiso lya muganda wo naye n’otofaayo ku kisiki ekiri ku liiso lyo? Oba, oyinza otya okugamba muganda wo nti, ‘Leka nkuggyeko akasubi ku liiso lyo’; ate nga ggwe olina ekisiki ku liiso lyo? Munnanfuusi ggwe! Sooka oggye ekisiki ku liiso lyo, olyoke olabe bulungi bw’onoggya akasubi ku liiso lya muganda wo.” (Mat. 7:1-5) Ebigambo ebyo biraga nti tusaanidde okwewala okunoonya ensobi mu balala, kubanga naffe emirundi mingi tukola ensobi!
ENGERI ESINGAYO OBULUNGI GYE TUYINZA OKULAGA NTI TWAGALA BANTU BANNAFFE
11, 12. Engeri esingayo obulungi gye tuyinza okukiraga nti twagala bantu bannaffe y’eruwa?
11 Twagala okulaga abalala okwagala mu ngeri esingayo obulungi. Okufaananako Yesu, tufuba okubuulira abalala amawulire amalungi ag’Obwakabaka. (Luk. 8:1) Yesu yalagira abagoberezi be ‘okufuula abantu b’omu mawanga gonna abayigirizwa.’ (Mat. 28:19, 20) Bwe tukolera ku kiragiro kya Yesu ekyo, tusobola okuyamba abantu abalala okuva mu kkubo eddene eridda mu kuzikirira ne badda mu kkubo efunda eridda mu bulamu. (Mat. 7:13, 14) Tewali kubuusabuusa nti bwe tukola bwe tutyo, Yakuwa ajja kutuwa emikisa.
12 Okufaananako Yesu, tuyamba abantu okumanya obwetaavu bwabwe obw’eby’omwoyo. (Mat. 5:3) Abo abasiima obubaka bwaffe tufuba okukola ku byetaago byabwe eby’omwoyo nga tubabuulira “amawulire amalungi aga Katonda.” (Bar. 1:1) Abo abakkiriza obubaka bw’Obwakabaka, batabagana ne Katonda okuyitira mu Yesu Kristo. (2 Kol. 5:18, 19) Mu butuufu engeri esingayo obulungi gye tuyinza okulaga nti twagala bantu bannaffe kwe kubabuulira amawulire amalungi.
13. Eky’okuyigiriza abantu ebikwata ku Yakuwa okitwala otya?
13 Bwe tufuba okuddayo eri abo abasiima obubaka bwaffe era ne tubayigiriza Bayibuli, tusobola okubayamba okukola Katonda by’ayagala. Abamu ku bo baba beetaaga okukola enkyukakyuka ez’amaanyi mu bulamu bwabwe. (1 Kol. 6:9-11) Naye kitusanyusa nnyo okulaba engeri Katonda gy’ayambamu abo abalina “endowooza ennuŋŋamu ebasobozesa okufuna obulamu obutaggwaawo” okukola enkyukyuka ezeetaagisa ne basobola okufuna enkolagana ennungi naye. (Bik. 13:48) Abantu bwe bayiga Bayibuli, bafuna essuubi era batandika okwesiga Yakuwa. Nga kitusanyusa nnyo okulaba ng’abapya bakulaakulana mu by’omwoyo! Mu butuufu, okubuulira abalala amawulire amalungi tugitwala nga nkizo ya maanyi.
ENGERI PAWULO GYE YANNYONNYOLAMU OKWAGALA
14. Mu bigambo byo, nokolayo ebimu ku ebyo Pawulo bye yayogera ku kwagala mu 1 Abakkolinso 13:4-8.
14 Bwe tukolera ku ebyo Pawulo bye yayogera ku kwagala nga tukolagana n’abalala, tusobola okwewala ebizibu bingi, tusobola okufuna essanyu mu bulamu, era tusobola okusanyusa Katonda. (Soma 1 Abakkolinso 13:4-8.) Kati ka twetegereze ebyo Pawulo bye yayogera ku kwagala era tulabe n’engeri gye tuyinza okubikolerako nga tukolagana n’abalala.
15. (a) Lwaki tusaanidde okwoleka obugumiikiriza n’ekisa? (b) Lwaki tusaanidde okwewala amalala n’okukwatirwa abalala obuggya?
15 “Okwagala kugumiikiriza era kwa kisa.” Nga Katonda bw’ayoleka obugumiikiriza ng’akolagana n’abantu abatatuukiridde, naffe tusaanidde okwoleka obugumiikiriza n’ekisa ng’abalala bakoze ensobi oba nga boogedde ebintu ebitatusanyusa. “Okwagala tekukwatibwa buggya.” Bwe tuba nga ddala twagala bakkiriza bannaffe, tetujja kubakwatirwa bujja olw’ebyo bye balina oba olw’enkizo ze balina mu kibiina. Ate era bwe tuba nga twagala bannaffe, tujja kwewala okwoleka amalala oba okubeewaanirako. Bayibuli egamba nti Yakuwa akyawa abo abalina “amaaso ageegulumiza n’omutima ogw’amalala.”
16, 17. Tuyinza tutya okukolera ku bigambo ebiri mu 1 Abakkolinso 13:5, 6?
16 Okwagala “tekweyisa mu ngeri etasaana.” Bwe tuba nga ddala twagala bantu bannaffe, tetujja kubalimba, kubabba, oba kukola kintu kyonna ekimenya amateeka ga Katonda n’emisingi gye. Era bwe tuba nga ddala twagala bannaffe tetujja kufaayo ku byaffe byokka wabula tujja kufaayo ne ku by’abalala.
17 Okwagala okwa nnamaddala tekunyiiga mangu era “tekusiba kiruyi.” (1 Bas. 5:15) Bwe tusiba ekiruyi, tetusobola kusanyusa Katonda. Mu butuufu, bwe tusiba ekiruyi tuba ng’abakoleezezza akasubbaawa ne tukasuzaako ekiro nga kaaka, ekintu ekiyinza okuviirako ennyumba okukwata omuliro ne gutwokya era ne gwokya n’abalala. (Leev. 19:18) Okwagala “tekusanyukira bitali bya butuukirivu” naye “kusanyukira wamu n’amazima.” Singa omuntu atatwagala ayisibwa mu ngeri eteri ya bwenkanya, ekyo tekitusanyusa.
18. Ebigambo ebiri mu 1 Abakkolinso 13:7, 8 bituyigiriza ki ku kwagala?
18 Lowooza ku kintu ekirala Pawulo kye yayogera ku kwagala. Yagamba nti okwagala “kugumira ebintu byonna.” Omuntu bw’atunyiiza naye n’atusaba okumusonyiwa, okwagala kutukubiriza okumusonyiwa. Okwagala “kukkiriza ebintu byonna” ebiri mu Kigambo kya Katonda era kutuleetera okusiima emmere ey’eby’omwoyo gye tufuna mu kibiina kya Yakuwa. Okwagala “kusuubira ebintu byonna” ebiri mu Bayibuli era kutukubiriza okubuulira abalala ebikwata ku ssuubi lyaffe. (1 Peet. 3:15) Ate era bwe tufuna ebizibu, tusaba Katonda atuyambe era ne tusuubira nti ajja kutuyamba. Okwagala “kugumiikiriza ebintu byonna,” omuli ensobi abalala ze batukola n’okuyigganyizibwa. Ate era, “okwagala tekulemererwa.” Abo abagondera Yakuwa bajja kwoleka okwagala eri bantu bannaabwe emirembe gyonna.
WEEYONGERE OKWAGALA BANTU BANNO NGA BWE WEEYAGALA WEKKA
19, 20. Byawandiikibwa ki ebiraga nti tulina okweyongera okwagala bantu bannaffe?
19 Bwe tukolera ku magezi agali mu Bayibuli, tujja kusobola okweyongera okwagala bantu bannaffe, nga mw’otwalidde n’abo abatali ba ggwanga lyaffe. Bulijjo tusaanidde okujjukira ebigambo bya Yesu bino: “Oteekwa okwagala muntu munno nga bwe weeyagala wekka.” (Mat. 22:39) Katonda ne Yesu batusuubira okwagala bantu bannaffe. Bwe twesanga mu mbeera nga tetumanyi kya kukola okulaga nti twagala bantu bannaffe, tusaanidde okusaba Katonda atuwe obulagirizi obwetaagisa okuyitira mu mwoyo gwe omutukuvu. Bwe tunaakola bwe tutyo, Yakuwa ajja kutuwa emikisa era ajja kutuyamba okwagala bantu bannaffe.
20 Etteeka eritulagira okwagala bantu bannaffe nga bwe tweyagala ffekka liyitibwa “etteeka ekkulu ennyo.” (Yak. 2:8) Oluvannyuma lw’okwogera ku Mateeka agamu agaaweebwa Abaisiraeri, Pawulo yagamba nti: “[Amateeka] amalala gonna, gagattibwa mu bigambo bino: ‘Yagalanga muntu munno nga bwe weeyagala wekka.’ Omuntu alina okwagala takola munne kibi; n’olwekyo okwagala kutuukiriza amateeka.” (Bar. 13:8-10) Mu butuufu, tulina okweyongera okwagala bantu bannaffe.
21, 22. Lwaki tusaanidde okwagala Katonda ne bantu bannaffe?
21 Yesu era yalaga ensonga lwaki tulina okwagala abantu bonna bwe yagamba nti Kitaawe “omusana gwe agwakiza abalungi n’ababi era enkuba ye agitonyeseza abatuukirivu n’abatali batuukirivu.” (Mat. 5:43-45) N’olwekyo tulina okwagala abantu bonna, ka babe nga batuukirivu oba nga si batuukirivu. Nga bwe twalabye, engeri esingayo obulungi gye tuyinza okulaga nti twagala bantu bannaffe kwe kubuulira amawulire amalungi. Singa abantu bakolera ku ebyo bye bayiga mu Bayibuli, bajja kufuna emikisa mingi.
22 Mu butuufu, waliwo ensonga nnyingi ezituleetera okwagala ennyo Yakuwa. Era waliwo n’engeri nnyingi gye tuyinza okukiraga nti twalaga bantu bannaffe. Bwe twagala Katonda ne bantu bannaffe, tuba tulaga nti tugondera amateeka abiri agasingayo obukulu Yesu ge yawa. Ate era bwe tukola bwe tutyo, tuba tusanyusa Yakuwa, Katonda waffe ow’okwagala.